
A PRIMERA bista, hopi hende a kere cu 
dump ta na candela atrobe. Esey no ta noticia, 
tampoco sorpresa. Pesey den prome instante, 
e candela aki no a haya mucho atencion, pero 
ora cu a mira vlamnan di candela ta bay halto, 
y ta bin for di Renaissance Island, e opinionnan 
a cambia.Net e momento ey, un avion di Aruba 
Airlines tabata bahando a bin hay’e cu e huma 
preto, pero asina mes e capitan a maniobra pa 
baha e avion sano y salvo. 

Di biaha e pregunta, con lo Cuerpo di Bombero 
lo por yega pa combati e candela? Por a nota 
con algun di e autonan di paga candela tabata 
bao di alarma, pero pa bay unda? 

E personal cu tabata riba e isla caba, for di 
prome ora di mainta, a cuminsa na trata di 
combati e candela, cu emer di laman, pero cu 
un candela asina feroz no ta yega leu. 

A resulta cu e restaurant riba Renaisance 
Island a pega candela y mesora a mobiliza 


e personal pa move p’e sitio. Kico a pasa 
exactamente ainda no ta conoci. Bomberonan 
tambe a cuminsa analisa kico pa haci y asina 
cu un di e botonan cu De Palm Island ta usa 
pa transporta su clientenan pa nan isla, a 
yuda den transportacion di algun bombero pa 
Renaissance Island. 

A trata di haya algun tugboat, incluso esun 
di Valero, pero a ser bisa cu e laman no ta 
suficiente hundo, y como tal e tugboatnan no 
por yega mucho serca. 

Un situacion fastioso mirando cu ta un area 
unda tin hopi turista ta bay tur dia y tambe 
hopi local ta traha. 

Guardacosta a duna un man den combatimento 
di e candela aki. Asina cu nan a haya informacion 
cu tin un candela grandi riba Renaissance 
Island, e kustwachters a sali for di punto di 
sosten na Savaneta. 

Cu dos Super-RHIB nan a sali p’e isla pa duna 
Cuerpo di Bombero e asistencia necesario. 


Hayando yudanza di un boto, FRISC di 
Mariniers Kazerne Savaneta, a subi e isla. 

N’e sitio, a resulta cu e candela lo a origina den 
cushina, y for di aki a expande rapidamente. 
Guardacosta hunto cu Cuerpo di Bombero nan 
mes a purba di paga e candela. 

E daño causa ta considerable, pero asina 
mes, mester bisa cu dor di e accion rapido di 
Guardacosta y Bomberonan disponibel nan a 
logra di paga e candela den un rato. 

No tabatin daña personal, maske cu algun 
periodista a manda informacion e.o. pa 
Corsou, alegando cu tabatin un explosion y 
cu hasta tin hende lo a fayece. Nada di esaki 
ta berdad, danki Dios. 

Inmediatamente a cuminsa haci e isla limpi, 
y den oranan di merdia, por a sigui duna 
atencion n’e huespednan cu kier bay landa, 
pero n’e banda di Flamingo Island, cu no a 
sufri daño alguno. 

Renobacion a start mesora 

Rencrisscmce 
Island ta 
"back in 
business" 


EISLA ta pertenece n’e hotel, como cu nan no tin un 
beach. Mas o menos 26 aña pasa a construi Sonesta 
Island cu na caminda a cambia pa Renaissance 
Island. 

E restaurant a kima por completo diahuebs mainta. 
No tabatin ningun daño personal, ni tampoco 
e bestianan eyriba, debi n’e forma rapido cu e 
empleadonan a activa y preveni expansion. 

Mesora su tras, mientras cu ta investigando causa di e 
candela, un grupo a start cu e preparacion pa renoba 
e infrastructura riba e isla, pa garantisa continuacion. 
Mesun diahuebs atardi gerencia a anuncia cu e isla 
ta “back in business”. 

A ruim op e restonan di e candela y ta cla pa 
reconstrui un infrastructura mas grandi y mihor riba 
e isla pa adultonan. 

Mientrastanto a habri un bar nobo y a laga instala 
BBQ pitnan pa por prepara BBQ, Hamburger, Hot 
dog, saladanan y tur locual tin riba e menu. Cu esey 
turistanan por disfruta di e beach, di e tennis court, 
servicio di masashi, fitness center y por come y bebe 
locual nan kier. 

Diahuebs merdia caba a habri un di e dos beachnan 
pa publico, mientras cu durante oranan di atardi a 
keda cla cu e otro beach, cu ta habri diabierna mainta 
7’or pa e prome huespednan cu subi e isla. 
Renaissance Island ta conoci pa su adult only beach 
y su family beach. 

Di acuerdo cu e tradicion di Renaissance Resort, 
ora algo asina sosode ta haci cu empleadonan ta bin 
hunto y ta pone mannan na obra pa crea algo mas 
grandi, mas bunita y mas espectacular, pa por sigui 
cumpli cu e demanda di e huespednan di e hotel. 
Cu e isla funcionando bek, ta demostra e compromiso 
serio di Renaissance Resort den sigui inverti pa 
por ofrece un bon producto turistico na tur nan 
huespednan. 

Renaissance Island ta pertenece na Renaissance 
Aruba Resort & Casino. Nan ta 35 empleado cu ta 
traha riba e isla for di 7or di mainta te cu 7or di 
anochi. Den e grupo di hotel y casino, nan ta sera 
750 empleado. 

BanderSa di Nacionnan 


Um pa Ume bi 


biaha 


DIAMARS atardi Prome Minister Mike Eman, hunto 
cu Richard Blewitt, coordinador di Nacionnan Uni di nos 
area y Kees Rade, embahador di Desaroyo Sostenibel 
na Hulanda a hisa bandera di Nacionnan uni na dr. 
Edward Cheung Center for Innovation. E acto simbolico 
aki tabata relaciona cu reunionnan cu tabata tumando 
luga n’e centro di innovacion di Aruba entre diferente 
stakeholdernan local y internacional. 

Coordinador di Nacionnan Uni, Richard Blewitt 
tabata na Aruba relaciona cu preparacionnan pa 
establece un Centro di Excelencia di Nacionnan Uni 
na Aruba. Sr. Blewitt a probecha e occasion pa reuni 
cu miembronan di Dialogo Social, incluyendo Prome 
Minister, representando Gobierno di Aruba, tocante e 
17 ‘Sustainable Development Goals’, cu recientemente 
paisnan rond di mundo a acepta como metanan mundial 
pa combati pobresa, protehe nos medio ambiente y 
segura prosperidad pa henter mundo como parti di un 
agenda di desaroyo sostenibel. E meta ta pa dentro di 
15 aña, na tur pais na mundo, e metanan aki por bira 
un realidad. 

Stakeholdernan presente tabata representantenan di 
SIMAR, ABV, SPA, STT, SEPPA, AHATA, ATIA, Camara 
di Comercio, Aruba Timeshare Association y Prome 
Minister. Interes den e topico tabata halto mirando cu 
esnan presente a participa activamente cu hopi pregunta 
p’e representante di Nacionnan Uni. 

Despues di e reunion a hisa e bandera di Nacionnan Uni, 
pa sigui cu reunionnan entre Prome Minister di Aruba, 
sr. Blewitty representantenan di UNDP (United Nations 
Development Programme), Rocky Mountain institute, 
Carbon War Room, Clinton Climate Innitiative, Carilec, 
TNO, Universidad di Aruba y Utilities. 

Un dia yena cu reunionnan caminda Aruba a haya un 
toke mundial cu presencia di Nacionnan Uni, cu na 
comienso di aña benidero, ta bay establece un Centro di 
Excelencia na Aruba. Una bes cu e centro di Nacionnan 
Uni keda estableci otro aña lo por mira e bandera 
di Nacionnan Uni permanentemente na dr. Edward 
Cheung Center for Innovation. 


Walt Disney Tour 

* Magic Kingdom 

* Epcot Center 

- Universal Studios 

- Island of Adventure 



JILI# 

Travel Bureau Inc. 

Tel: 582-1992 


Tin espacio 
disponibel ainda 

EFL2015 

"Trahando hunto pa 
un mihor futuro pa 
nos forsa laboral" 


FOR DI 29 di october te cu 25 
di november 2015 Departamento 
di Labor y Investigacion (DAO) a 
cuminsa cu su di cinco Encuesta 
di Forsa Laboral (EFL 2015). 


E encuesta lo tuma lugar den 
cooperacion cu Oficina Central 
di Estadistica (CBS). EFL 2015 
su meta ta pa forma un imagen 
actual y completo di e mercado 


laboral di Aruba cu lo midi e 
cifra di desempleo. Pa medio di 
e informacion acomula tambe 
lo determina otro caracteristica 
y indicadornan importante di e 
mercado laboral cu ta necesario 
pa un analisis mas profundo di 
e mercado laboral, manera e.o. 
e grado di participacion y e nivel 
di educacion di e trahador. E 
dato y e tendencianan señala lo 
sirbi esnan cu ta stipula maneho, 
gobernantenan, investigador y 
empresarionan pa nan mehora y 
rafina nan maneho p’e mercado 
laboral. 


Con bo persona por 5mda? 

P’e EFL 2015 a reparti e adresnan 
cu a wordo escogi riba henter 
Aruba. Si bo adres a wordo escogi, 
nos ta pidi bo cordialmente pa 
duna bo colaboracion na nos 
encuestador. Den e encuesta aki 
solamente esnan di 15 aña bay 
ariba lo ser entrevista y p’esaki no 
ta importa si e persona ta traha of 
no. Pa medio di e cuestionario bo 
lo contesta algun pregunta riba bo 
situacion actual riba e mercado 
laboral. 

E encuestadornan lo bishita 
e adresnan selecta di dialuna 
pa diadomingo entre 





Go Further 


L.G. Smith BouEevard 112, Oranjestad, Aruba / TeÉ: (297)524 4444 
Fax: (297) 582 6551 / e-mail: info@yrausquin.com / www.yrausquin.conn 


SAT. 31 Of OCTOBEf 2015 


6:00 PM till 9:00 PM / APA Parking lot 


CMB 


CARIBBEAN MFRCANTILE BANK N + V. 


« un d( 

AprobuioN 


*Price Is exduding BBO + BAZV. Monthly payment is based on CMB autonobo.com lnterest with 15% down payment f inanced for 5 years. 


Introducing the all-new Ford Figo 

Starting at AWG 27,950* 

AWG 518 p.m.* v 

v 


08.00 a.m. y 08.00 
p.m.. E encuestadornan 
lo identifica nan mes 
cu un badge special di 
DAO y nan uniform ta un 
poloshirt cora. Den caso 
cu no tin ningun hende 
na cas, e encuestador lo 
laga un carta atras cu su 
number di telefon. Nos ta 
pidi bo encarecidamente 
pa tuma contacto mas 
liher cu ta posibel cu e 
encuestador pa traha un 
cita cune. Tambe bo por 
yama DAO pa un cita. 

Privacidad 

Tur informacion lo wordo 
procesa anonimamente 
y lo wordo publica 
solamente den forma 
agrega. Bo privacidad 
ta ser garantisa pa 
Departamento di Labor 
y Investigacion. Bo 
informacion lo contribui 
na mehora e bista riba 
desaroyonan den e 
mercado laboral di Aruba. 
Pesey bo participacion na 
e EFL 2015 taesencial. Nos 
ta gradicibo di antemano 
pa bo participacion n’e 
EFL2015. 

Pa mas informacion riba e 
Encuesta di Forsa Laboral 
2015, bo por tuma 
contacto cu number di 
telefon 583-7720 ypuntra 
pa un di e trahadornan di 
Oficina di Investigacion di 
Mercado Laboral (Bureau 
Arbeidsmarktonderzoek). 

Gobierno ta 
laat atrobe cu 
presupuesto 2016 

Ta buscando otro confrontacion? 


LIDER di MEP, mr. Evelyn Wever-Croes durante conferencia di prensa di 
MEP tabata bastante critico riba e mal maneho financiero di e Gobierno aki. 
“Mike Eman no ta siña su les. Ni despues di KB, ni despues di su welga di 
hamber, ainda e no por asumi su responsabilidad y manda e presupuesto na 
ora Parlamento. Nos a ricibi un concepto preliminario di e presupuesto 2016, 
pero esun definitivo cu mester a yega Parlamento dia 1 di september, no a 
yega ainda. E conseho di CAFT riba dje tampoco y tampoco Raad van Advies. 



“Ami no ta compronde dicon Mike Eman ta firma un protocol den cual e ta 
priminti cielo y tera, despues e ta bin Parlamento pa defende un ley di CAFT 

den cual e ta mara su mes na man cu pia, y despues 
tog e ta keda sin cumpli cun’e. 

Un persona cu no por tene su palabra, un persona cu 
no ta cumpli cu su propio palabracion y ley, ta con bo 
por confia un persona asina? 

Mientrastanto nan ta sigi aumenta e debe nacional, 
nan ta sigi malgasta placa na Green Conference y 
biahamento, y pueblo ta sufri debi p’e mal maneho. 

E situacion aki no ta sano pa nos pais, y e no ta husto pa 
nos pueblo. Ningun hende no sa mas kico ta bay pasa y 
asina inversionistanan no ta bin nos pais mas tampoco. 


InselAr 


Afl. 10.000, 


4 ticket 


ida y buelta 

pa Puerto Rlco 


CON PAGANA 


• Pega 2 tlcket NO-Ganado dl Gold Rush na otro 

• Sklrbl Nomber/Fam, adres y telefon patras dl cada tlcket 

• Deposlt’e cerca bo rebendedo of na oflclna dl Lotto 
na Oranjestad of San Nicolas 

Campaña ta cuminsa 2 di october, 2015 y ta termina 20 di november, 2015 
Lo saca nombernan ganado durante sorteo live riba dialuna 30 
di november, 2015 pa 2:30pm na Telearuba 

www.lottoaruba.com 


f t 0 


Pa mas informacion por yama oficina di Lotto na 525-75SS of bishita nos na Paardenbaaistraat «10. Oranjestad of B.v.d. Veen Zeppenveldstraat 21, San Nicolaas 


Mi ta spera cu e doñonan di AVP papia cu Mike Eman 
si, pasobra tur cos ta mustra cu e ta buscando un otro 
confrontacion cu Hulanda, y si esey pasa, mi ta spera 
cu e doñonan di AVP percura p’e no bolbe bergonsa 
nos pais cu welga di hamber y bay yora na television 
nacional. Pasobra e berguensa cu el’a pone henter 
pueblo pasa, ainda nos no a lubid’e. 

Ta danki n’e comportacion bergonsoso aki, den Tweede 
Kamer nan no tin ningun respet mas pa Aruba”, segun 
lider di MEP Evelyn Wever-Croes. 


Hombernan 
desconoci ta bati na 
perta di anciana 


CENTRAL a haya informacion diaranson 10.25, na 
un cas na Montaña, pa algun persona sospechoso. 
N’e cas muhe L. di 80 aña ta bisa cu un rato prome 
el a mira tres homber ta mira over di su cura y ta 
comporta sospechoso. Pa precaucion, el a yama Polis. 
E sospechosonan n’e momento ey, no tabata mas 
eynan. Si nan bolbe, e señora lo yama Polis bek. 

CARIBBEAN MERCANTILE BANK N.V. 



E OPORTUNIDAD Dl ANA. 

Financiamento pa bo auto nobo 
na 7% pa aña pa prome 
100 cliente aproba. 


Interes efectivo p.a 


E chens aki ta unicamente aplicable pa clientenan cu aplica y ta presente dia 31 di oktober durante e evento! 


Saca bo autonobo 

OCT. 31, 2015 | 6:00PM-9:00PM | APA PARKINGLOT 


Pre-aplica awe mes na www.unanochi.com 

E promocion aki ta valido exclusivamente durante e evento "Un Anochi di Aprobacion" riba 31 di oktober 2015 y ta aplicable pa clientenan cu tin un record di pago satisfactorio segun exigencianan di 
Caribbean Mercantile Bank N.V. Caribbean Mercantile Bank N.V. ta reserva e derecho di por cancela e promocion aki na cualkier instante. E prome cien (100) clientenan cu aplica riba e anochi di 31 di oktober 
durante e evento di "Un Anochi di Aprobacion" y cu nan prestamo wordo aproba lo bin na remarca pa interes efectivo di 7.0% p.a. y ta basa riba un prestamo cu duracion di 5 aña. Interes efectivo lo varia 
entre 6.42% p.a. pa prestamonan cu duracion di 6 luna te cu 6.94% p.a. pa prestamonan cu duracion di 6 aña. Un seguro di risico di Afl. 10.00, y un gaston administrativo di Afl. 15.00 lo wordo suma 
automaticamente na cada pago mensual. Den caso cu prestamonan pa auto wordo cancela prome cu e termino acorda, Caribbean Mercantile Bank N .V. ta reserva e derecho di cobra un boet di 10% di e 
interes acorda durante ful e periodo cu a resta. Caribbean Mercantile Bank N .V. ta ofrece un pakete atractivo di seguro B-Sure. Cualkier descuento cu ta relaciona cu añadi producto- of servicionan na un 
pakete bancario completo ta un recompensa pa e cliente su lealtad. E relacion entre Caribbean Mercantile Bank N .V. y su clientenan ta wordo determina pa e Condicionnan General di banco. 


Bo banco amigo 

n cmbnews I www.cmbnv.com 

FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 



Tambe lo bin cu 12 machin di APC, e machinnan cu ta controla paspoort na imigracion 
Mericano. N’e momentonan aki tin 10 y lo yega te na 22. Un otro cambio cu lo 
tuma lugar t’e carchinan cu ta wordo yena ora turistanan yega Aruba pa entrega na 

imigracion, esakinan lo wordo elimina y e proceso lo 
bira uno electronico. ATA ta trahando hopi di cerca cu 
imigracion y ta un proyecto cu ta practicamente cla. 
Minister Oduber ta calcula cu den periodo di un aña 
cu inicia e proyecto piloto, lo por bay completamente 
over manera e sistema Mericano unda cu adelanta ta 
aplica y ta wordo prescreen prome cu haya acuerdo 
pa bin Aruba. E mandatario ta di opinion cu e proceso 
aki lo bay yuda cu e fenomeno cu tin n’e momentonan 
aki cu algun di e personanan cu ta bin for di Venezuela 
mirando cu adelanta por aproba of desaproba yegada 
di un turista na Aruba. 


SEER up to 25.00 


A smart solution for your 
busines or home 


5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 


UNo( URCE 


Home EnergySystem 

1 1 J 


New generation of 
inverter minisplit 

tcrSyxtwms 

OOOO 

proDiGy 



.iliiHf ..... 

i iiHiircnmiiiiinrc u 

■ iitiiii i . i iii uniiiiiinHn 

J. 1 I 11 L 1 ... iL 

.iilSilisiililiiii i:i 
'IIS!Iliiiili!l!IIiillillil! f 

'liiiii|ii|ii|iipi|iiáitr 

•■llllll lllll Iklllll ll* 


Diferente mehoracion y 
cambionan den proceso pa 
mehora seguridad na entrada 
y hasta prome cu drenta Aruba 


MINISTER Otmar Oduber durante encuentro cu prensa a elabora rib’e diferente 
decisionnan cu ta tumando den Conseho di Minister pa loke t’e fenomento di 
‘turistanan’cu ta biniendo Aruba pa por bay cu dolars Venezuela. 

Siman pasa e mandatario a reuni cu diferente gremio pa mira kico mas por haci y awor 
e ta haci un apelacion na comunidad di Aruba cu ta huur camber cu no ta regla pa ley 
of cu ta cumpra productonan for di personanan cu no tin permiso pa bende esakinan 
pa por fabor no contribui cu esaki. Banda di esaki, manera Prome Minister a bisa caba, 
Ministernan Dowers y Sevinger ta anunciando cu lo bira hopi mas streng, lo tin un 
control hopi mas severo ora hende drenta Aruba, ora nan ta na Aruba y ora nan mester 
sali. For di e aspecto di turismo tambe tin diferente pasonan ta wordo tuma y esey tabata 
e meta di e reunion tambe cu ATIA, Camara di Comercio y Asociacion di Banconan 
siman pasa unda a mustra esakinan. “Na nos aeropuerto so nos a bin ta inverti den e 
ultimo 6 lunanan y e proximo 6 lunanan mas di 4 miyon den mehora nos grens. Den 
1 pa 2 siman nos lo ricibi 10 machin adicional di E-Gates”. Minister Oduber a expresa. 
N’e parti yegada lo bay tin en bes di 2 un total di 6, mientras cu dos lo bin n’e parti 
salida Mericano y e otro 2 n’e parti salida no Mericano. E machinnan aki lo agiliza e 
proceso di tur e personanan cu tin un paspoort cu chip mientras cu e ta baha e presion 
di nos imigracion. 


ATA a inverti casi mey miyon den e programa y un 
ploeg grandi di ATA y aeropuerto ta sosteniendo 
imigracion, Departamento pa cual Minister Otmar 
Oduber tabatin hopi elogio pa nan pasenshi y e 
cantidad di trabou cu nan tin ultimamente. 

E mandatario a bisa tambe cu pa prome kwartal di otra 
aña lo bay tin un inversion grandi den restructuracion 
di henter e area di imigracion. Aeropuerto di Aruba lo 
bay cambia tur e boothnan y haci e logistica uno mas 
facil pa tanto usuario como p’esnan cu mester duna e 
servicio. Igualmente henter e area di douane lo wordo 
renova y inversionnan lo wordo haci den ekiponan 
moderno di scanning. Minister Oduber a papia caba 
cu ATA y aeropuerto pa yuda douane mirando cu e 
fluho a bira uno hopi grandi mientras cu e cantidad di 
personal no a sigui crece n’e nivel di usuarionan 

Ex Centro Ortopedagogico 
ta bay wordo uza na 
bienestar di hobennan 


AUNKE e edificio nobo di Centro 
Otropedagogico nobo na Dakota a bay 
den ftmcion, e instalacion bieu ta keda 
na disposicion di Ministerio di Husticia. 
Minister di Husticia, mr. drs. Arthur 
Dowers e siman aki a bishita e edificio 
aki pa mira su situacion ya cu e lo bay 
wordo uza. Diahuebs mainta cu ayudo di 
e hobennan di Sociaal Vormende Traject 
(SVT), algun miembro di IBT team di 
KIA, Polis di Bario di Noord y algun 
boluntario a yuda “ruim op” e edificio 
p’asina e renobacion por cuminsa. 


vaardigheden” y otro tipo di actividad 
pa mehora nan comportacion. Minister 
Dowers a splica cu nan kier bin cu 
cursonan unda cu ta tuma lugar bou guia 
di personanan specifico y un di e prome 
cursonan cu kier cuminsa cune t’esun di 
Kokki. 

E mandatario ta spera cu denter di un 
luna tur cos ta cla pa cuminsa ehecuta 
e plannan menciona cu ta contribui 
na mehoracion di comportacion di 
hobennan. 


E facilidad na Noord a 
sera algun tempo pasa 
na momento cu e edificio 
nobo na Dakota a habri y 
tur mucha a wordo muda 
pa eynan. E mandatario 
a splica cu e edificio a 
keda na disposicion di 
husticia, specialmente 
p’e muchanan cu mester 
sali di e centro. “Hopi 
biaha ora bo tin un grupo 
di mucha cu a biba un 
temporada largo den e 
centro ora cu nan yega 18 
aña nan mester bandona 
e lugar. Hopi biaha nan 
no tin cas pa bay y ta 
cay riba caya. Esey ta 
sosode na momento cu 
ainda nan ta studiando 
of no tin suficiente medio 
(entrada) y ta cay bek 
den problema.” 

Debi n’e situacion 
describi, Ministerio 
di Husticia a tuma 
e iniciativa pa crea e 
facilidad unda ta haya 
e chens pa biba bou di 
guia. Tabayponetambe 
un Opleidingscentrum, 
unda cu e hobennan ta 
sigui nan estudio eynan 
mes y e muchanan di 
dagbehandeling, den 
oranan di merdia ta 
sigui curso di “sociale 




KOOYMAN 


DEAL OF THE WEEK 


25 CC TRIMMER 
DI GASOLIN 


Motor di gasolin 2-takt 25 cc 
cu tecnologia simple start 
Liña di 16 inch 
Shaft dobla 
Peso ligero di 3.57 kg 



0 KOOYMAN MEGASTORE HABRI NON-STOP di 7am - 6pm y ZON 9am - 2pm 


Kooyman Megastore • Av. E. J. (Watty) Vos 20 

www.kooymanbv.com • facebook.com/kooyman.megastore.aruba 

Mientras cu e Sustainable Energy Week ta continua 

Cu hepi satisfaccion 
y gradicimento a 
W? dausura e di 6 # Green 
Aruba Conference' 




' - 



Ji 


' 'it' 

i' •** 




DIARAZON atardi Minister di Infrastructura, 
Desaroyo Teritorial y Integracion Benny 
Sevinger tabatin e honor di clausura e programa 
oficial di Green Aruba Conference den su di 
6 edicion. Tabata dos dia di presentacion y 
panelistanan cu a profundisa den e tema di 
energia renobabel y sostenibilidad cu e obhetivo 
di comparti conocemento y experiencia. 

Minister Benny Sevinger, den nomber 
di Gabinete Mike Eman II a gradici e 
participantenan pa nan interes y tambe tur 
esnan cu a aporta na organisacion di e evento. 
‘Green Aruba Conference’ ta forma parti di e 
‘Aruba Sustainable Energy Week’ cu a inicia 
dia 26 y ta finalisa dia 31 di october proximo. 


Ademas di e conferencia riba sostenibilidad, 
tambe tabatin e ‘Aruba Learning Event’ (ALE) 
caminda representantenan di e organisacion 
SIDS (Small Island Developing States) a bin 
pa conoce mas di serca e avancenan di Aruba 
den su caminda pa 100% di independencia 
energetico. 

Mas di 36 pais ta participando den e eventonan 
aki y sigur un di e momentonan mas memorabel 
tabata e mensahe di Bill Cllinton riba e prome dia 
di e competencia, como tambe e firmamento di 
contractnan importante entre e companianan 
local di utilidad y empresanan tecnologia cu ta 
forma e fundeshi pa mehoracion di nos sistema 
di produccion y distribucion di awa y energia. 


No por laga afo e firma di acuerdo pa institucion 
di un Centero of Excelencia di Nacionnan Uni 
p’asina di un manera structura comparti e 
informacion di Aruba cu otro islanan SIDS. 

E proximo dianan lo ta dedica na reunionnan 
di ECLAC como tambe Parlatino, cu tambe 
lo ta tratando e tema di energia renobabel y 
e mihor caminda pa yega na sostenibilidad y 
hunto cune progreso pa pueblonan. 

Aruba por mira atras riba e prome mitar di un 
siman caminda nos isla ta luci pa su vision y 
cu su forma di traha ta un ehempel pa resto 
di mundo, y en special, nacionnan chikito 
ta avansa riba e tereno di un mundo mas 
funcional y menos contaminante. 


Rol dia 30 di october - Corte di Prome Instancia tin awe pa trata e.o. 

Exportacion di cocaina y intención 

di asesinato 



Nos tin hopi paña nobo y bunita 
di size S te cu size 26 
Pasa wak pa bo mes!! 

H ii u lFke"u5 on 

facebook 


Tel: 5821164 
Cel: 5931189 
Fax: 5880109 
w w w. boutiquekeyl a . com 


Horario 

Sospechoso 

Acto Castigabel 

08.30 

C.C.R.R. R. 

R. ta wordo acusa di, conhuntamente cu un otro of 
otronan, exportacion di cocaine riba 12 di juli 2015. 

09.00 

C.E.G. 

G. ta wordo acusa di, conhuntamente cu un otro of 
otronan, intento di tuma bida di un y/of dos persona 
riba 6 di juni 2015, dor di tira varios biaha riba nan cu 
un arma di candela. 

E ta wordo acusa di, conhuntamente cu un otro of 
otronan, intento di tuma bida di un persona riba 6 di 
juni 2015, dor di los algun tiro riba dje y/of riba e auto 
cu e tabata stuur cu un arma di candela 

E ta wordo acusa di a intencionalmente destrui bentana 
di un auto di un persona riba 6 di juni 2015, dor di tira 
algun biaha cu un arma di candela riba e auto. 

10.00 

M.J.D.G. 

D.G. ta wordo acusa di kiebro y ladronicia den un cas di 
un cadena di oro cu un hanger riba 12 di oktober 2015. 

11.30 

E.R.C. 

C. ta wordo acusa di kiebro y ladronicia den un oficina 
di boternan di bebida sterki den e periodo di 8 pa 9 di 
oktober 2015. 

Fraccion di AVP tin atencion pa situacion di 
turismo di swipe for di Venezuela 

Habitantencm di Aruba 
no por biba cu miedo 
riba nos mes isla! 


DEN NOMBER di fraccion di 
AVP den Parlamento sra. Jennifer 
Arends Reyes di Comision Fiho 
di Turismo y sra. mr. Desiree de 
Sousa Croes di Comision Fiho 
di Husticia a solicita presencia 
di Minister di Husticia, mr. drs. 
Arthur Dowers, como di Minister 
di Integracion, Benny Sevinger 
den sala di Parlamento. 

Den un reunion di urgencia, 


Parlamento a desea di scucha 
di Ministernan con ta pensa 
soluciona e situacion cu nos ta 
pasa aden, den termino corto y 
den termino largo. 

Ta sumamente importante pa bin 
un solucion rapido, pero tambe 
duradero p’e situacion indesea cu 
Aruba ta pasando aden pa motibo 
di un grupo creciente di bishitante 


principalmente 
for di pais bisiña 
Venezuela. Hopi 
Arubiano tin 
famia y/of amigo 
na Venezuela y ta 
mira cu dolor con 
e habitantenan 
di un pais asina 
bunita y cu hopi 
recurso natural, 
ta pasa malo. Pa 
desesperacion hopi ta bin Aruba 
pa raspa, bende loke nan por 
bende of hasta horta pa tene nan 
cabes riba awa. Como ser humano 
nos por compronde nan situacion, 
pero como isla chiquito nos sa 
cu nos no por carga e peso cu e 
exodus di Venezuela ta nifica. 
Algun luna pasa a ripara cu e 
grupo di “turistanan” procedente 
di Venezuela a cuminsa subi poco 


poco, pero ultimamente casi no 
por drenta un caya of pasa banda di 
caminda sin cu ta mira personanan 
ta cana cu maleta ta bay di un 
lugar pa otro, manera perdi. Un 
bista no comun pa Aruba. Y un 
situacion cu ningun hende cu 
ta stima Aruba kier mira mas. 
Tambe fraccion di AVP ta tende 
mas y mas sonidonan alarmante 
for di comunidad: Preocupacion, 
iritacion pero pio ainda miedo. Y 
esey ta inacceptabel. 

Fraccion di AVP ta spera cu den 
e reunion urgente, y despues e 
otro reunionnan cu Minister di 
Turismo, cu VDA y Polis ki cifra 
tin, si berdad criminalidad a subi, 
ki tipo di acto criminal por señala, 
pero mas importante con lo bay 
soluciona e situacion mas rapido 
posibel. 


MaryJoan Foundation: 

Habri e lock y gana 
un bicicleta 

SI BO logra habri e lock, e mountain bike ta di bo! 

Diadomingo awor dia 1 di november ta “Toyota Racing for Awareness Walk” 
na beneficio di Mary Joan Foundation. 

Manera a wordo anuncia siman pasa Fx Sports a pone un Marin Mountain 
Bike den Garage Cordia su showroom cu un lock. Pa solamente AWG 2.00 
bo por purba na habri esaki dor di duna e combinacion corecto. For di 2or 
di merdia por pasa na Garage Cordia pa purba bo suerte! Tambe parti patras 

di e edificio di Garage Cordia 
a traha un “Bike Circuit” 
special pa tur amante di 
mountain bike. 

Por bin cu bo propio 
mountain bike pa core den e 
special circuit aki pero tambe 
lo tin bicicleta di Fx Sports 
disponibel p’esnan cu no tin. 

Garage Cordia, FX Sports 
hunto cu Ennia y Banco di 
Caribe ta invita tur amante 
di mountain bike pa 
pasa y purba habri e lock 
como ta core e special circuit 
como tambe pa participa n’e 
caminata cual lo start pa 5or 
di atardi. 



DAO cera pa 
publico diabierna 
30 di october 2015 


DEPARTAMENTO di Labor & Investigacion ta 
informa pueblo di Aruba y su clientela en particular di lo 
siguiente. Departamento di Labor & Investigacion lo ta 
cera diabierna awo, dia 30 di october 2015, for di 02:30 
‘or do atardi en conexion cu trabounan di mantencion. 
Lo atende publico bekriba dialuna 2 di november 2015. 
Nos ta pidi disculpa pa cualkier inconvenencia cu esaki 
por trece cune. 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon specrávs. 



Samsung note edge 


blu sport 4.5 
afl. 210.00 


Samsungs3 mini 
afl. 315.00 


Also: Samsung S5 . s5 mini, Samsung S4. Samsung 4 mini, S3 mini etc. 
Accessories for all Samsung and Iphone models 


Toshiba Laptop 15.6 “4Gb 320Gb Harddisk. Afl. 900.00 
Hp Ink catridges, Universal laptop adapters etc.. 
iTunes gift cards $ 10.00, $ 15.00 and $25.00, 
Google play cards and Raystation Network cards. 


Sales, repair and accessories for all Samsung models and other cellulars. 
Unkxk, reload, reset, upgrade, replace lcd, keypad, speaker etc. 

pa elimina articulo 1613x for di nos Codigo 
Civil y haci asina posibel pa doñonan di trabao 
por cera contractnan di corto duracion cu 
trahadornan local, esta contractnan di tres 
vez ocho luna (2 aña). Hecho ta cu si na 1992 
e Gobierno social democrata di MEP a percura 
pa introduci e articulo 1613x aki pa duna tur 
trahador siguridad di trabao, awe na 2015 e 
Gobierno liberal y anti-clase trahador di AVP 
ta den proceso pa introduci esclavitud laboral 
den e pais aki. 

Green Corridor: 

MEP no ta contra un proyecto cu ta beneficia 
nos pais, pero e hecho cu pueblo ta bibando 
den pobresa y cu medidanan cruel ta azotando 
nan cartera diariamente, construccion di un 
Green Corridor no por ta un prioridad n’e 
momento aki. Locual Rene Herde no kier 
caba di comprende ta cu asfalt, klinkers y 
construccion di brug no ta percura pa fortifica 
bienestar di nos conciudadanonan. 

Renobacion di hospital: 

Tambe MEP no ta contra construccion di un 
hospital nobo, pero e hecho cu henter e proceso 
di “destaho” y otorgamento di e proyecto aki 
a bay hopi straño y ta hole hopi stinki mes, 
MEP ta para riba pa bin cu un investigacion 
profundo den henter e proyecto dudoso aki. 
E hilaridad di e siglo aki ta cu Aruba t’e unico 
pais na mundo caminda ta construi un hospital 
y ta “lubida” di inclui salanan di operacion 
den henter e proyecto aki. A1 final lo mester 
di aprobacion di Parlamento pa un otro 40 pa 
50 miyon florin mas y pueblo tin cu sigui paga 
pa esaki. 


Simply The Best 8 


Leynan laboral: 

Partido AVP ta bira e tata spiritual di 
masacre di e clase obreril na Aruba 
awor cu nan ta den preparacion 




\/ Valvoline. 


MORGENSTER # 12 - B TEL: 583 1001 


COMO parti final di contesta di MEP pa tur 
loke ta e barbaridad y mentiranan cu Rene 
Herde a trece padilanti den su comunicado 
ultimo, lo siguiente pa loke t’e ponencianan 
di Herde: 

Pensionadonan: 

Sin ningun piedad Gabinete Mike Eman a 
introduci un medida cruel dor di aumenta 
e edad di pensioen te cu 65 aña. Cu esaki 
tambe tur pensionado soltero durante 5 aña 
ta ser obliga pa entrega 63 mil florin di nan 
pensioen di SVB y un pareha casa ta entrega 
107 mil florin. 

Pues riba lomba di e propio pensionadonan 
Rene Herde ta gaba cu su Gobierno a logra 
salba e fondo di pensioen, siendo cu Gabinete 


Eman no a injecta ni sikiera un florin 
pa yuda restructura e fondo aki, 
alcontrario Gobiemo a ser exonera pa 
pago di 58 miyon florin na primanan 
reteni di AOV! Mescos cu nan a haci 
cu APFA caminda Gobierno a obliga 
e empleadonan publico di keda traha 
te cu 65 aña, introduci franchise, 
middelloonregeling y reduci e 
duurtetoeslag di e empleadonan 
aki y como consecuencia cu na momento cu e 
empleadonan bay cu pensioen e suma cu nan 
lo ricibi lo ser reduci substancialmente. 


Reapertura di refineria: 

Ta un hilaridad ora tende Rene Herde papia 
un barbaridad di cu partido MEP lo ta contra 
reapertura di e refineria, siendo cu tur hende 
ta na altura caba cu MEP como un partido cu 
den pasado a percura pa para e cortamento 
di e refineria y a habri e refineria bek, a 
haci tur intento den e ultimo añanan pa 
yega na un reapertura di e refineria. Nos tur 
por corda ainda con dirigentenan di AVP a 
chercha miembronan di MEP kendenan na 
februari ultimo den oranan di anochi a bay 
manifesta dilanti porta principal di Valero 
pa para e desmantelacion di e 
refineria. Tambe no mester lubida e 
intentonan serio cu Parlamentario 
Glenbert Croes a haci mediante 
reunionnan cu ehecutivonan di 
PDVSA na Venezuela. 


SPECIAL PRICE 


SPACE FOR RENT 
OFFICE / SALES 50 M 2 
SPECIAL PRICE 
CALL: 5831001 


>. 


PRICE 
AWG. 7.95 


DENSO 


SPARK PLUGS 

LEAKS, \ 


Fraccion di MEP na Rene Herde': 

Riba lomba y custia di e 
pensionadonan Rene Herde ta 
gaba cu su Gobierno a logra 
salba e fondonan di pensioen 


Finalmente MEP ta conclui bisando 
cu Rene Herde a papia di persecucion 
politico, menasa y intimidacion di parti 
di MEP, pero no ta su persona mes 
semper a duna mal ehempel dor di boga 
pa haci e aparato gubernamental “MEP 
Proof ’ y no ta su persona durante un 
reunion di Parlamento a bay pa agredi 
un Parlamentario di oposicion te cu un 
colega di dje a grit’e “Wanta e loco ey, 
wanta e loco ey”?. 

Gobierne ta atracando pueblo 
cu aumento di accijns 

Entrante 1 di january 2016 probablemente nos lo bay paga 24 cent extra pa liter di gasolin 



SIMAN PASA Minister Angel Bermudez a 
anuncia cu e aumento di accijns cu lo cubri e 
motorrijtuigbelasting, lo ta entre 10/15 cent 
pa 28 cent pa cada liter di gasolin. Y segun 
informacion cu nos a haya, e aumento lo ta di 24 
cent pa cada liter di gasolin. 

Manera a bira custumber caba, 
Gobierno di AVP ta duna informacion 
na mitar p’asina purba mantene nos 
comunidad ignorante di e manera 
cu nan ta mal gastando nos placa. 
Den e caso di e implementacion di 
motorrijtuigbelasting den accijns, 
Minister Bermudez a falta 
pa duna un splicacion 
detaya di e calculacion 
p’e aumento 
aki. 


Ba bbSca dibo caba? 

Rifa Koningin Wilhelmina Fonds 

Sorteo ta 01 di November 

6:30 pm na Telearuba. 

Ticket ta 25 florin. 

Pasa busca bo rifa na nos oficina 

Spinozastraat 9. 

Entre 9 am y 6 pm. 


Koningin Wilhelmina Fonds 



E entrada cu e motorrijtuigbelasting ta genera 
anualmente pa Gobierno ta di mas o menos 22 
miyon florin pa aña. Gobierno su argumento pa 
cambia e sistema di cobra motorrijtuigbelasting 
ta cu no ta tur hende ta bay paga nan number di 
auto manera mester ta, y implementando esaki 
den accijns tur hende lo cumpli cu nan deber. 
Minister Bermudez a papia di un suma minimo di 
10 cent pa liter cu lo pone como accijns adicional. 
Si Gobierno dicidi di cobra e 10 cent extra pa 
liter, lo ta sigur di lo por cubri e 22 miyon cu 
Gobierno lo mester genera anualmente for di 
motorrijtuigbelasting. 

No solamente e 10 cent aki lo cubri e 22 miyon, 
pero te hasta lo tin un margen di ganashi extra 
cun’e. Considerando e factor aki, cobrando mas 
cu 10 cent adicional riba accijns ta nifica cu 
pueblo lo ta pagando mas di loke cu normalmente 
lo a paga na plachi di number pa auto. 

Hasiendo un simpel calculacion di con cada 
ciudadano lo por yega na cubri e AWG 320,- cu ta 
paga normalmente na motorrijtuigbelasting, nos 
por mira claramente cu cualkier suma riba 10 cent 
ta un abuso caba di parti di Gobierno. 

Por ehempel, si un persona gasta AWG 40,- pa 
siman na gasolin, cu ta mas o menos 20 liter di 
gasolin, na final di aña ya caba el a cubri su AWG 
320,- di contribucion na motorrijtuigbelasting. 
Pero si un famia promedio na Aruba gasta mas 
o menos 50 liter di gasolin pa siman, hasiendo 
uzo di unicamente 1 auto, y nos calcula esaki 
cu e suma maximo estima cu lo cobra extra 
riba accijns, cu ta 28 cent pa liter, e ora nos ta 
papiando di un pago anual di AWG 728,- na 
motorrijtuigbelasting. Aki nos ta mira cu di AWG 
320,- cu nos tabata custuma di paga anualmente 
na number di auto, cu e ley nobo aki hopi di nos 
lo bay paga AWG 728,- pa aña, of hasta mas! Un 
aumento drastico di mas o menos AWG 400,- 
cu nos pueblo lo tin di bay paga danki n’e mal 
maneho di Mike Eman y su consorcio. 

Si esaki no ta medida, mi lo kier pa Gobierno di 
Mike Eman splica pueblo ta kico esaki ta. 
Minister Bermudez a bisa cu na ningun momento 
lo mishi cu cartera di hende, pero realidad ta cu 
e ley nobo aki ta un atraco legal riba nos pueblo. 
Aki no ta trata mas di hinca man den cartera di 
pueblo, aki Gobierno di AVP ta hincando e brasa 
completo den pueblo su cartera. 


Fundacion pa preveni y combati cancer 












14 


AWEMainta Diabierna, 30 Oktober 2015 


E exito di mas grandi 
di AVP den 6 aña ta 
di manda pais Aruba 
un biaha mas den 
bancarota! 


Un otro mentira ta 
ora cu Rene Herde 
menciona cu durante 
e ultimo 6 añanan 
nos economia a 
crece den total cu 
17%. Sinembargo 
cifranan di Banco 
Central ta mustra cu 
esaki tabata en total 
solamente 4.5% den 
5 aña! Alabez locual 
Rene Herde no ta 



Smart Community a keda na un borchi« 

DEN su ultimo comunicado sr. 
Rene Herde kier sigui manipula 
mente di pueblo y esaki dor di 
pinta su Gobierno di AVP como 
uno cu a traha hopi duro pa 
bienestar di un y tur den e pais 


mentiranan di Rene Herde. 
Crecemento economico: 
Ya ta na varios ocasion 
caba cu Rene Herde kier 
sigui manipula mente 
di pueblo bisando cu e 
crecemento economico 
cu AVP a hereda for di 
Gabinete Oduber na 2009 

i: 

tabata-15%. Sinembargo 
segun e cifranan oficial 
di Banco Central e crecemento 
economico, esta e “Real GDP 
growth” na 2009 tabata -11.3% 
(3210-3620/3620*100) y no e 
cifra mentiroso di -15% inventa 
pa Herde. 



2008 

2009 

2014 

Nominal GDP (x mb. Afl.) 

4914 

4473 

4768 

Real GDP (x mln Afl.) 

3620 

3210 

3354 

Real GDP groudh (in percent) 

0.2 

-11.3 

1.2 


splica pueblo ta cu e 
caida drastico den nos economia 
na 2009 tabata debi na factornan 
externo, esta e crisis financiero 
mundial cu a afecta tur pais na 
mundo y cu esaki absolutamente 
no tin nada di haber cu e maneho 
hiba pa Gabinete Oduber. 

Hecho ta cu na 2001 Gabinete 
Oduber tambe a hereda for di AVP 
un caida den nos economia cu -3% 
y riba dje debenan gigantesco pa 
paga, pero cu trabaonan duro e 
Gobierno di MEP a logra crece 
nos economia positivamente den 
e añanan siguiente y te hasta 
cu na 2004 nos pais a conoce 
un crecemento economico 
espectacular di 7.9%. Hecho ta 
cu te ainda e Gobierno di AVP 
no a logra kibra e record di GDP 
(nominal y real) cu a ser registra 
na 2008 bao di Gabinete Oduber! 


aki. Sinembargo nada di e storia 
y novelanan aki ta berdad y ta 
pesey MEP un biaha mas ta haya 
su mes obliga di desenmascara e 


Alabez un otro mentira di Herde 
ta cu e crecemento economico na 
2014 tabata 2%, pero realidad ta 
cu esaki tabata solamente 1.2%. 


Desempleo: 

Un otro mentira flagrante di 
Rene Herde ta cu e cifra di 
desempleo bao di Gobierno di 
AVP a ser reduci di 11% te 7.5%, 
pero den e mesun rosea e no ta 
splica pueblo e motibo dicon e 
cantidad di esnan cu ta cobra 
onderstand a aumenta den 
forma astronomico for di 1846 
na 2009 te cu mas cu 2700 na 
2015, un aumento cu casi 50%!. 
Hecho ta cu pa gran parti e 
grupo aki ta consisti di esnan cu 
a perde trabao durante e ultimo 
6 añanan. 

Energia sostenibel: 

Practicamente tur loke cu a ser 
realisa te cu awor riba e tereno 
di energia sostenibel ta data 
for di prome cu 2009, caminda 
Gobierno di MEP a realisa e 


>0 



Dia: 21Nov2Q15 

0 ra: 4:30 p.m. ta cumcu fnscripshon 
Salida: 5:00p.m. 

Ruta: Cuminsa na Fishermans hut rumbo 
Amshi termina na Fishermans hut. 
Prijs: Awg. 5.00 


O 

CSDk’ILffb' 

cj a.s c w c y 


Mainta 


Digicel 

< 


Parke di Molina na Vader Piet 
y tambe e plantanan di Reverse 
Osmosis y RECIP. Lo unico cu 
Gabinete Eman a logra te cu awor 
t’e Solar Park na Aeropuerto cu 
ta aporta solamente cu 3.4 Mhw 
na energia sostenibel. Alabez 
lo ta bon pa Rene Herde splica 
pueblo con a para cu e Parke di 
Molina fantasma na Urirama, 
tambe e proyecto fantasma di 
casnan di Smart Community na 
Kibaima y tambe e fracaso total 
di e bus electrico. Y pa no papia 
mes di e conferencianan berde 
cu a produci net nada na energia 
sostenibel pa nos pueblo. 

Centro di ciudad: 

Den apenas 6 aña Gobierno di AVP 
a logra converti Oranjestad den un 
area caminda a core cu tur cliente 
for di e ciudad aki, aunke cu a 
hinca mas cu 80 miyon florin na 
embeyecimento, den e proyecto di 
locura di tram y finalmente tambe 
e parkeermeters cu a caba di 
mata e centro aki hunto cu e gran 
cantidad di drogadictonan cu a 
podera di henter Playa y cu a trece 
inseguridad, tanto p’e turistanan 
como e hendenan local. 

Forsa di compra: 

E ultimo persona na Aruba cu por 
papia di forsa di compra cu a bay 
atras ta Rene Herde, ya cu ta su 
persona so te ainda no ta mira con 
e medidanan cruel di su Gobierno 
ta golpiando pueblo malamente 
tur dia, manera e.o. aumento di 
e primanan di AOV, AZV, BAZV, 
pago pa recoge sushi, aumento di 
prijs di coriente, parkeermeters, 
vastrecht riba recibo di coriente, 
aumento grondbelasting, koers 
marge tax etc. Y riba dje Gabinete 
Eman ta nenga redondamente pa 
aumenta e salario minimo, algo 
cu nan a haci solamente un bez 
den 6 aña. 

E 5 puntonan aki ta reaccion riba 
un parti di tur e barbaridadnan 
cu Rene Herde a trece padilanti 
den su ultimo comunicado y ta 
rekeri partido MEP un articulo 
mas pa desbarata tur e mentira y 
manipulacionnan di Rene Herde. 
Ta poco poco MEP lo sigui scama 
e pisca ladronchi aki! 

Rene Herde' 

Fraccion di AVP no 
ta wak motibo pa 
elimina articulo 
1613 X 

A informa sindicato FTA esey ayera y a 
mustra riba otro asuntonan cu mester 
atende hunto 


DEN UN reunion entre miembronan di 
fraccion di AVP den Parlamento di Aruba y 
Presidente y abogado di e sindicato FTA, 
fraccion a informa FTA cu e no ta wak motibo 
pa elimina e articulo 1613X di leynan laboral. 
Fraccion di AVP ta haya cu mester mantene 
un avenida formal pa trahadornan yega na 
un trabou fiho (“vaste dienst”). Tambe mester 
haci ainda mas pa sigui baha desempleo na 
Aruba y en especial bou di hobennan cu awor 
ta na 22%. Mescos bou di hende riba 50 aña. 

Segun Rene Herde’: “A logra pone miles di 
hende bek na trabou entre 2009 y awe. E cifra 
di desempleo a baha di 11% pa 7.5%. Esey ta 
hopi bon. Sigur pa un pais chikito cu a cay te 
den un abismo economico bou di Gobierno 
anterior y pa logra esey mei-mei di un crisis. 
Pero nos mes ta haya cu ainda falta. 

Pesey nos a pidi FTA pa den dialogo cu 
Gobierno y doñonan di trabou, hunto bin cu 
proposicionnan pa atende cu desempleo bou 
di hoben y hendenan mas grandi. 

E Minister mes tambe kier pa hendenan cu awor 


ta haya onderstand 
haya e oportunidad 
pa traha atrobe. 
Mescos cu e ta busca 
forma pa hendenan 
cu un handicap 
fisico tambe yega 
na trabou.” 

CHEAP LABOR 

Un di e problemanan 
cu fraccion di AVP tin 
añanan ta combati 
t’e fenomeno di 
“cheap labor”. Den 
e reunion cu FTA 
tambe a pone e 
tema aki riba mesa 
y a pidi FTA pa pone atencion n’esaki. Rene 
Herde’: “Nos a mustra FTA cu tin mas asunto 
pa mehora den mercado laboral banda di e 
asunto di trabou fiho cu pa nos ta masha masha 
importante. ‘Cheap labor’ ta afecta tur hende 
y tur aspecto di mercado laboral y economia. 
Dor di elimina “cheap labor” tur caminda, 
tambe na pia di trabou, nos ta elimina 
inhusticia den mercado laboral, nos ta cuida 
trabou di nos trahadornan, nos sigura cu nan ta 
haya un mihor salario, cu nan 
no tin cu competi 
cu mal calidad 
y salario abou y 
nos ta sigura cu 
tur hende ta paga 
nan belasting y 
primanan di seguro 
social cu nos tur ta 
depende didje.” 

DIALOGO 

Den e reunion cu 
FTA, fraccion di AVP 


a enfatisa e importancia di yega na acuerdonan 
pa mercado laboral den dialogo entre Gobiemo, 
doñonan di trabou y sindicatonan. 

Rene Herde: «Nos a logra mas den dialogo 
pa mehora salario, seguridad di trabou y 
condicionan di trabou na Aruba den ultimo 
6 aña, cu a logra dor di conflicto den e 8 
añanan prome. Pesey nos ta lamenta cu 
den e discusion riba ideanan pa cambionan 
den ley den ultimo simannan atrobe partido 
MEP y algun satelite di MEP a usa menasa, 
intimidacion y insultonan pa forsa nan punto 
di bista. Nos ta bolbe condena esaki. 

Den un pais democratico y caminda ta respeta 
tur opinion, ta respeta esun di sindicato, doño 
di trabou y di Gobierno mes cos cu cualkier 
otro. Nos ta bolbe mustra cu bou menasa, 
insulto y intimidacion nos no kier biba aki na 
Aruba. Pesey nos a urgi FTA ta semper keda 
den dialogo, hasta ora bo no ta di acuerdo 
cu otro. Pasobra no ta cu amenasa, pero cu 
argumento nos ta hiba nos pais dilanti.» 
Asina Rene Herde> a declara kitando asina tur 
duda di unda e fraccion di AVP ta para den 
asuntonan laboral di nos pais. 



MESTER Dl PLACA? 


EMPENA Y CUMPRA 0R0 



iirr reut Ji.‘ 


PASA Y COMPROBA PA BO MES! 



JUWELENHUISJE 

ORARIO lOAVi - ÓPM DIALUNA TE DIABIERNA 



ROYAL 

PiAZA 


JLPWELENHUISJE 


ORANJESTAD WERFSTRAAT 7 LOK. 12 TEL 580 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 

rib'e invacion Venezolano na nos pais 


A yega ora pa Minister 
Eman papia seriamente cu 
Minister Koenders di Reino 


PARLAMENTARIO mr. 

Xiomara Maduro ta bisa cu ultimo 
tempo nos Pais ta wordo invadi 
pa gruponan grandi di turista 
Venezolano cu ta biniendo nos 
pais no pa haci turismo pero mas 
bien pa nan necesidad economico. 
E situacion economico di hopi 
na Venezuela ta dificil y pesey 
ta di compronde cu ta bin Aruba 
y ta purba di saca probecho di 
nan bishita na nos pais pa por 
haci transaccionnan cu cual nan 
por saca un probecho economico 
despues di dje na Venezuela. 

Nos ta compronde nan nececidad 
y tin biaha hasta ta haya cu e 
situacion na Venezuela ta birando 
inhumano. Pero e situacion ta 
escalando y awor tin señal cu e 
turismo aki ta wordo relaciona cu 
atraconan na nos pais. 

E ultimo aki ta pone cu nos pueblo 
ta sinti su mes insigur y algo 
mester wordo haci cu e inkietud 
aki. 


P’e motibo aki nos ta haya cu a 
yega ora pa Minister Eman papia 
seriamente cu Minister Koenders 
di Reino pa busca un solucion p’e 
invacion Venezolano na nos pais 
cu ta pone nos cuidadanonan sinti 
insigur. 

Di ‘raspa tarheta’ pa tira atraco 

Xiomara ta bisa tambe cu pa algun 
tempo caba tin un grupo grandi di 
turista Venezolano cu ta bin nos 
pais pa ‘raspa tarheta’ pa asina 
por yega na uza e dolar cu na 
nan pais nan no por yega na dje. 
Sinembargo nos por ripara cu e 
turismo masal aki for di Venezuela 
a cuminsa trece cu ne molester y 
peliger. 

Ta hopi keho tin di cuidadano 
di nos pais cu ta wordo intimida 
pa gruponan grandi di turista 
Venezolano ora nan bay saca placa 
di bancomatico of ora nan bay 
paga den supermarkado. 

Tin casonan caminda cu nos 


cuidadanonan ta wordo persigui 
na pia, den auto y cu scooter p’e 
turistanan aki y na unda cu e 
cuidadanonan aki ta keda horta. 

Poco dia atras mes tabata tin 
un atraco na un hotel cu ta 
wordo relaciona cu e turismo 
Venezolano na nos pais. Esaki 
ta pone cu e sentimento di 
inseguridad ta creciendo bou di 
nos cuidadanonan y nos mester 
haci algo cu e preocupacion aki 
y percura pa nos otro turistanan 
no haya e sentimento aki di 
inseguridad. 

Hulanda mester wak interes di 
Aruba tambe 

Tin voznan ta resona pa introduci 
un visa pa por maneha entrada di 
e turistanan Venezolano na nos 
pais. Pero ta conoci cu nos pais 
riba su mes no por yega na impone 
un visa asina, ta Minister Koenders 
di Asunto Exterior di Reino t’esun 


cu por dicidi rib’esaki. 

Pero mirando e interesnan 
comercial cu Reino (Hulanda) 
tin na Venezuela nos ta duda cu 
Minister Koenders lo dicidi pa 
frena e invacionVenezolano na 
Aruba por medio di un visa. 

Pesey ta na Minister Eman awor 
pa mustra Hulanda cu nan mester 
wak tambe e interes di Aruba su 
cuidadanonan pa por biba trankil 
y sigur. 

Pasobra no por t’asina cu Minister 
Eman ta haci trabou di propaganda 
pa Reino haya stul den Conseho di 
Seguridad di Nacionan Uni anto 
awor cu ta toca interesnan di 
nos pais, ta djies keda keto y guli 
manda abou lagando Minister 
Koenders bira cara p’e situacion 
cu ta escalando na nos pais. 
Ayega ora pa Minister Eman papia 
seriamente cu Minister Koenders 
di Reino pa busca un solucion p’e 
invacion Venezolano na nos pais, 
Xiomara ta conclui bisando. 



Sra. Dymphna 
van der Lans, 
CEO di Clinton 
Climate 
Initiative a 
desayuna cu 
un grupo di 
hende muher 
na Aruba 

CEO di 'Clinton Climate Initiative 7 sra. Dymphna van der Lans 

“E islanan no ta causante di e cambio 
di clima, pero ta wordo afecta si 
disproporcionalmente" 


CEO DI ‘Clinton Climate Initiative’, sra. 
Dymphna van der Lans tabata parti di un panel 
den e di 6 Green Aruba Conference. 

Sra. van der Lans a sera conoci cu Aruba na 
ocasion di un tema cu ta di vital importancia 
p’e fundacion ‘Clinton Climate Initiative’ cu 
t’e discusion riba cambio di clima y energia 
renobabel. Esaki den un esfera di ‘ban yuda 
otro’ y pone un paro n’e cambio di clima cu ta 
afecta islanan chikito. Den oranan di diarazon 
mainta sra. van der Lans tabata presente na 
un desayuno hunto cu sra. Doina Eman cu 25 
hende muher mas pa hunto combersa cu otro 
riba topiconan cu ta regarda e hende muher y 
su participacion den trabounan importante y 
esencial. 

Clinton Climate Initiative ta un fundacion 
cu ta traha cu programanan riba un base 
internacional. “Un di nos programanan mas 
importante y e motibo cu mi ta na Aruba t’e 
programa cu ta regarda e islanan. Nos ta traha 
cu mas o menos 15 isla den Caribe, Pacifico y 
Oceano Indio. Nos ta yuda nan den e transicion 
di uzo di diesel pa energia renobabel.” 

Sra. van der Lans a splica cu nan ta mirando 
progreso di nan trabou. Pero...“Nos por haci 
mas progreso? Semper. Nos ta sinti cu nos ta 


hacibastante? Absolutamente cu 
no. Masporwordo haci? Sigur!”. 

Di e forma aki sra. van der Lans 
a duna un idea di e trabou y e 
situacion actual. E islanan cu 
e fundacion ta traha cu nan 
ta hopi apasiona y kier mira 
liher un cambio positivo. Ora 
‘Clinton Climate Initiative’ ta 
trece cambionan riba un isla 
mesora e otronan ta sigui e 
ehempel. 


“Nos forma di traha ta mustra 
con e trabou mester wordo haci 
y yuda e otronan den replica esaki’. President 
Clinton ta traha cu masha pasion cu e islanan 
Caribense, Pacifico y di Oceano Indio. “Esaki 
pasobra e islanan no ta causante di e cambio 
di clima, pero nan ta su prome victimanan si. 
Un situacion inhusto. 

E cambionan di clima ta impactante afectando 
e islanan den forma disproporcional. Nos 
deseo pa yuda e islanan no ta solamente den 
transicion di diesel pa energia renobabel, 
pero tambe pa nan ta mihor prepara, flexibel 
y resistente den ataca y contra aresta e 



menasanan cu cambio di clima te trece cu ne.” 
Sra. v.d. Lans a bisa cu el a keda masha inspira 
p’e discurso di Prome Minister Eman den cual 
el a subraya cu energia humano ta e poder mas 
grandi cu tin. 

E mensahe di Eman p’e otro islanan ta pa na 
tur momento nan cuida y proteha nan baranca. 
Nos trabou ta pa crea comunidadnan dinamico 
y resistente cu kier cuida y proteha e lugar 
unda nan a nace y lanta. E hendenan cu ta biba 
riba e islanan ta un inspiracion pa nos. Ta pesey 
nos ta stima nos trabou asina tanto.” 


I 


SRA. DYMPHNA van der Lans, CEO di cu ne. CEO v.d. Lans a bisa cu despues nanmesybirafuturolidernandeneregion, 
‘Clinton Climate Initiative’tabata na Aruba el a pensa, pakico warda den crea un specialmente riba tereno di sostenibilidad y 
pa atende e di 6 Green Aruba Conference. plataforma di hende muher un otro biaha, di cambio di clima.” 

El a fungi tambe como panelista hunto cu sieoportunidadteypahaciesakiaworcaba. 

Prome Minister Eman. Su remarke final Sra. van der Lans a bisa cu p’e e desayuno 

tabata cu si di berdad bo kier tin atencion “Asina nos a dicidi pa invita e hendenan tabata un momento special. E highlight di 
p’e problemanan complica di e islanan, bo muher cu nos ta trahando cu nan riba e su estadia. E intencion ta pa otro aña bin 
mester participacion di tur hende den bo islanancutanaArubaydiArubamestambe hunto un bes mas, el a bisa. “Tambe nos a 
sociedad. pa un desayuno p’asina comparti ideanan y haci e compromiso cu ‘Clinton Foundation’ 

“P’asina hunto bin cu e solucionnan creativo posibel solucionnan. Nos tabata cu mas o lo atende asuntonan di hende muher den un 
y corecto. Cu otro palabra, e hende muher menos 25 hende muher, entre nan sra. Doina forma mas amplio. Mi a haya e encuentro 
mester wordo envolvi.” Van der Lans a Eman y algun miembro di Parlamento. importante tambe pasobra den dialogo 
bisa cu esey tabata su palabra final den e “Nos a papia di e necesidad cu tin pa cu otro den un ambiente mas relaha y un 
panel, esta cu mas y mas hende muher di e talentonan femenino nobo p’asina nan setting mas chikito bo ta haci pregunta y 
islanan mester wordo envolvi pa yuda den haya nan propio voz. Nan por wordo bisa cosnan mas facil cu si bo ta den un sala 
e problemanan cu cambio di clima ta trece realmente inspira pa bin dilanti y vocifera yen di hende.” 

Art Rules & Spinner Agency ta presenta: 

10 Days 1 Play 

Crea pa Aruba su talentonan nobo! 


10 Days 1 Play lo cuminsa riba 
dia 9 di november, cu ensayonan 
tumando lugar den e oranan di 
anochi den siman y ensayonan 
di fin di siman tumando lugar 
mainta y atardi. 

E 10 dianan lo ta parti entre e 
luna di november p’asina nan no 
tin conflicto cu hopi di e scolnan 
na Aruba cu lo tin tentamen 
rond di e mesun simannan aki, 
‘nos no kier pa e proyecto ta 
den conflicto cu e estudio di 
cualkier persona, ya cu nos kier 
pa tur hende por participa’ Ira 
Kip a bisa. 



DOS SIMAN mas prome cu Art Rules lansa 
su sub proyecto 10 Days 1 Play. Director di 
Teatro, Ira Kip lo lansa su prome edicion cu 
espacio pa 20 artista forma parti di dje. 
Hunto nan lo crea un produccion teatral 
completo basa riba e topico di beyesa. 
“Reasons to be Pretty”, un obra teatral scirbi 
pa Neil LeBute, lo sirbi como e inspiracion di 
e produccion, cu lo ta uno cu ta investiga nos 
standardnan di beyesa den e sociedad rapido, 
domina pa media social y tecnologia rapido, 
cu nos ta biba aden. 

Participantenan lo tin e oportunidad pa 
comparti nan storia y ideanan personal, y Ira 
Kip lo guia nan pa scirbi nan mesun storia. 
Participantenan lo mester pensa na un manera 
diferente p’asina nan por crea e mundo di nan 
obra teatral riba e scenario, con cu esaki por 
mustra, sin presupuesto. 

Esaki enberdad ta trata di crea algo di nada! 
10 Days 1 Play ta pa cualkier persona entre 14 
y 23 aña di edad. Participantenan por registra 
riba e website di Artrules.org/10dayslplay 
ademas di crea un video di audicion di 15 
seconde pa Instagram.‘Nos kier a crea un 
manera excitante pa studiantenan por aplica y 
te cu awo e videonan di Instagram a sali super 
creativo y excelente’ Ira Kip a bisa. 


Ira Kip a sirbi como Director Artistico di e 
programa di Art Rules desde su inauguracion 
na 2010. Asina mes el a keda un practicante y 
educador activo di teatro pa mas di un decada, 
cual a resulta den un premio di Dutch Caribbean 
Pearl Award na 2014, pa su trabou como un 
escritor di obranan teatral. Na 2012 el a skirbi 
y dirigi She’Baltimore, e prome produccion 
di teatro tocante violencia domestico den e 
comunidad LGBTQ, cual tambe a resulta den 
un Certificado di Resolucion for di e Alcalde 
di Baltimore City. 


Cu e 

obra aki, Ira ta drenta historia como e prome 
Arubiano pa ricibi un certificado honorario di 
e nivel aki na Baltimore, Merca. 

Na december, Ira Kip lo colabora cu actor 
y trahador di film Raymi Sambo pa crea un 
produccion di teatro reaccionario basa riba e 
morto di Aruba su mesun Mitch Henriquez, 
durante e Right About Now Festival na 
Amsterdam. Lamentablemente Mitch tabata 
e victima di brutalidad policial den e zomer di 
2015. E obra mes lo enfoca riba con violencia 
di Polis ta causando mortonan entre hende 
color scur y color bruin tur caminda. 

Na 2016 Ira Kip lo cuminsa traha riba su 
produccion di teatro di 3 parti, Riot or 
Revolution (Rel of Revolutie) basa riba e 
eventonan di 30 di Mei 1969 na Corsou, un 
obra teatral cu mester a wordo crea hopi 
tempo pasa caba, e ta splica. Ira Kip ta di 
e opinion cu teatro t’e manera perfecto di 
expresa con e ta sinti riba asuntonan cu ta 
afecta nos tur, specialmente e hubentud. 

Pa añanan el a sirbi como un educador na 
New York, Washington DC y Amsterdam 
y e ta extremadamente contento di porfin 
por sirbi e hubentud y dirigi un produccion 
completo di teatro riba su isla di Aruba. 
10 Days 1 Play lo sera su programa cu 2 
presentacion riba 26 y 27 di november 
den e espacio di expo di Cas di Cultura, 
cuminsando pa 8pm! 

Registra awor, esaki lo ta #magico! 

Fundacioit Scol 
di Idioma y 
B&P Interface a 
entrega diploma 


di skirbimento, 
m a n e r a 
preguntanan 
crucial, e aspecto 
di e carta, division 
di parafo y 
formulacio. 
Atencion special 
ta wordo duna 
n’e vocabulario 
specifico utilisa 
den comercio. 


Carlos Albertus a bisa e graduadonan den su 
elocuente discurso cu no ta nada facil pa traha 
y studia pareu y den hopi caso, maneha un 
famia tambe, siguiendo un estudio pisa den 
oranan di anochi. 

Tur esaki ta rekeri sacrificio, pero e resultado 
bunita ta corona nan esfuerso y ta duna 
enorme satisfaccion. 

E felis graduadonan ta: Miguel Henriquez, 
Ursell Mikhail Arends, Karina Maritza Erasmus, 
Sabina Celia Charles, Jennifer Kock, Tamarah 
D. Arends-Croes, Shakira Zayma Arends y 
Vilma Helder. 

Riba e potretnan por aprecia e grupo di 
graduado cu nan docente sr. Diaz, Director di 
B&P Interface sr. Carlos Albertus y Director di 
Scol di Idioma sra. Yolanda Croes y momento 
cu e mihor graduado, Tamarah Arends-Croes, 
ta firmando su diploma. E sonrisa grandi 
c a b a ta bisa tur cos. 


FUNDACION Scol di Idioma, Yolanda Croes 
den cooperacion cu B&P Interface di sr. Carlos 
Albertus, a haci entrega di diploma p’e curso 
“English Business Writing” riba nivel di HBO na 
un grupo di studiante di diferente background 
laboral. 

E curso aki ta pa tur cu ta skirbi na trabou y ta 
ofrece e cursista e lenguahe adecua pa compila 
y skirbi diferente tipo di carta comercial riba 
nivel profesional. 

Pa por integra den e curso aki, e cursista un 
persona mester di tin un diploma di Ingles 
riba nivel di MBO. E curso ta uno riba un 
nivel academico mas halto y e ta re-enforsa 
bo conocemento di e aspecto general 


Tambe locual 
antes tabata wordo utilisa y awe ta wordo 
considera obsoleto y locual ta usa den nos 
epoca moderno aki. 

E studiantenan a experencia e curso como uno 
sumamente interesante. Nan a expande nan 
conocemento di forma profesional y tambe a 
goza e manera di presenta e curso pa docente 
sr. Edilbert Diaz, kende a haci un tremendo 
bon trabou. 


El a sa tambe di enculca den e studiantenan e 
entusiasmo pa sigui cu e curso Report Writing 
Skills. Tur a slaag cu puntonan bunita y e 
mihor graduado tabata Tamarah Arends- 
Croes, kende a slaag cu un 9. 

B&P Interface y Scol di Idioma ta yama 
pabien na tur cu a logra nan diploma. Sr. 


Dos homber 
perdi riba 
lama rescata 
pa catamaran 


POLIS a haya informacion diaranson 17.30. cu dos persona riba un 
waverunnter ta perdi, supuestamente den e bisindario di Manchebo. 
Relaciona cu esey, Polis a bay controla y mas o menos 17.45, ta haya 
informacion cu e dos personanan a wordo rescata dor di un catamaran 
di Aruba Watersport, sano y salvo. Mas omenos 17.50, Polis a mira e 
waverunner mas omenos dos miya for di Manchebo y a lastre hibe canto. 
Mas omenos 18.30, e waverunner a wordo tuma pa e trahado Island 
Watersport, e homber M. kende ta bisa cu e turistanan no tabata mas n’e 
sitio. E ta bisa cu e turistanan a cuminsa busca problema y zundra n’e 
manera cu e trahadornan a papia cunan. Tur dos partido a wordo atende 
pa Polis y a trece trankilidad. 

Hospital ta honra Annie 
Todd, empleado di luna 
di september 2015 


Annie Todd ta un persona ehemplar 
laborando na PAAZ 


PA LUNA di september, Dr. 
Horacio E. Oduber Hospitaal a scoge 
ziekenverzorgende Annie Todd como 
Empleado di Luna y gerencia di Hospital 
hunto cu su coleganan di PAAZ a dun’e 
un fabuloso sorpresa p’e ocasion aki. 

Sra. Renata van Dongen, kende ta 
Zorgmanager na PAAZ, a laga sa cu Annie 
ta un persona hopi importante pa PAAZ. 
E cantidad di añanan di dedicacion n’e 
profesion di enfermeria, e pasion pa su 
trabou y su experiencia cu diferente tipo 
di pashent ta puntonan fuerte di Annie, 
segun su hefe. 

Pero, mas importante ainda, ta loke 
e por y loke e por siña y comparti cu 
su coleganan mas hoben. E ta trata su 
pashentnan teniendo semper den mente 
e persona completo, integral, sra. van 
Dongen a splica. El a bisa cu Annie tur 
ora ta corda su coleganan semper pa 
considera tur factor, tanto psicologico 
como fisico, ora cu nan ta trata cu nan 
pashentnan. Esaki ta hopi importante 
pa PAAZ, el a agrega.Annie Todd ta 


un persona amabel y hopi stima entre 
su coleganan y nan a percura pa un 
tremendo sorpresa. 

Su ruman homber, kende ta traha tambe 
como enfermero na PAAZ, a haya masha 
reclamo di su parti pa no a avis’e cu su 
coleganan ta preparando algo di surprise 
p’e. Annie a bisa danki na su coleganan 
pa tur e añanan como bon colega y mas 
cu tur cos, pa nan amistad. El a bira un 
poco emocional, como cu e ta bahando cu 
pensioen pronto, y despues di tanto aña 
di dedicacion lo sinti un falta inmenso 
di su trabao, e contacto diario cu su 
coleganan y, naturalmente tambe di su 
pashentnan. El a gradici di curason tur 
esunnan presente p’e gesto asina bunita 
cu el a ricibi. 

Di parti di gerencia di Hospital tabata 
presente sr. Ezzard Cilie, kende ta 
director medico di Hospital. E tambe a 
yega di traha cu Annie Todd y a gradici’e 
cu entusiasmo pa su excelente cuido y 
servicio, pa su compromiso grandi cu 
semper el a demostra. 


Sorteo Big Wheel Lottery 


29 October 2015 


Diario: 9719-4966-7728 

Corsow: 2962—6302—5976 


Super4: 3495 
Flamingo: 8067- 
Smarty: 6057- 
Dayly: 4367- 


-0082—3658 

-4972—1135 

-4390—2457 



I Undaboplacata - 
SIGUR! 

Indra 

Hu-Ramdas 

cu mas storia 



INDRA Hu-Ramdas a 
participa na 2014 pa di 
prome biaha n’e festival di 
Buki pa Mucha. Biblioteca 
Nacional Aruba a invita 
Indra Hu-Ramdas, autor 
di buki pa mucha di 
Paramaribo tambe p’e 


edicion 2015. Indra ta 
bishita diferente scol 
otro siman y ta tene un 
presentacion na biblioteca 
na Playa, diahuebs dia 4 
di november, 3or pa tur 
mucha cu no ta haya un 
bishita na scol. 


Aña pasa Indra a siña 
poco Papiamento for di 
e muchanan di scol, ta 
p’esey e por papia un par di 
palabra. “Hopi leuk dat ik 
weer mag participeren in 
het kinderboekenfestival 
Aruba 2015”. E ta spera cu 
e muchanan ta corde ainda 
y cu nan por pasa un par di 
rato hopi pret atrobe. 
Indra semper a gusta lesa 
masha hopi mes, obra 
di man, scirbimento y 
conta storia. El a studia 
pa algo otro pero tog bida 
a hibe den otro direccion 
despues y el a bira escritor 
di buki pa mucha. Indra 
ta dedica su mes 100 
porciento n’esaki awor. E 
tin bastante titulo riba su 
nomber y ta entsiasma pa 
conta muchanan di Aruba 
di su storianan. E ta scirbi 
buki pa mucha di tur edad 
y tambe hoben. Algun di 
su bukinan tin un mensahe 
educativo y tin cu a forma 
base pa produccionnan 
visual. Na 2012 el a gana 
un premio na Surinam di 
‘Kinderboekenschrijfster 
van het jaar 2012’. 

Pues Indra ta pasa 
diferente scol pa conta 
storia y combersa cu 
mucha riba diferente tema. 
E lo ta presente n’e fiesta di 
apertura diabierna awor 
patras di biblioteca cu ta 
cuminsa 5or. Un saludo di 
Indra “Masha danki dushi 
Aruba, tot heel gauw...” 

Urataka centei 
aña cu tremei 

Gana biahe pa miami, pizza gratis, 





E AÑA aki Urataka Center ta celebra orguyosamente 25 aña 
deleitando nos comunidad cu e pizza di mas dushi na Aruba. 
Enfasis riba famia y tradicion a haci e bar y restaurant aki, 
situa den curason di St. Cruz y opera pa famia Croeze, hopi 
mas cu un lugar di come. 

Urataka Center a converti su mes durante añanan den 
un lugar cu ta sinti manera bo ta na cas y den famia, un 
lugar unda bo ta comparti momentonan alegre hunto cu 
famia y amistadnan, creando recuerdonan bunita cu ta 
transcende tempo y generacionan. Adicionalmente na un 
servicio familiar, duna pa Doque Croeze y famia, 
clientenan semper por conta riba pizza 
delicioso cu recetanan original 
manera e famoso Super 
Burger Pizza of e Pizza 
Paranda y diferente 
platonan crioyo 

r ta celebra 25 
nde campaña 

un apple watch y hopi premio mas 


y dushi, semper na un bon prijs. 

Pa celebra e ocacion aki y gradici nan clientela fiel, Urataka 
Center a team up InselAir Aruba y Tropical Bottling pa 
presenta un tremendo campaña unda clientenan por gana 
biahenan pa Miami, free Pizza’s, un Apple Watch y un HD 
LED TV. Clientenan ta ricibi un coupon cu cada compra di 
Afl. 25,-, nan ta yena nan informacion y deposita e coupon 
den e caha promocional situa na Urataka Center. 

Ultimo dia pa participa ta dia 4 di december, 2015 pa 8:30pm. 
Rib’e fecha aki lo clausura e campaña cu e Paranda di Balashi 
for di Urataka Center y lo saca e ganadornan. 

Esaki lo duna apertura oficial na un 
aña di celebracion na unda 
lo tin hopi promocion y 
premionan grandi 
pa clientenan di 
Urataka Center. 


i R 8 

IAKA.COM 




..7 

Consumo di hopi 
carni cora of carni 
procesa por causa 
cancer di tripa 


DESDE comienso di e siman 
aki World Health Organisation 
ta reconoce cu carni cora y carni 
procesa por causa cancer den nos 
curpa. 

Limita comemento di carni cora, 
y evita di come carni procesa. Ora 
nos come hopi carni cora, y carni 
procesa, nos tin mas posibilidad 
pa haya cancer. 

Esaki ta conclusion di un 
investigacion mundial cu e 
organisacion a haci y cu a proba cu 
tin un relacion entre consumo di 
carni cora y carni procesa y cancer. 

Kico ta carni cora, y kico ta carni 
procesa? 

Carni cora ta e.o.: Carni di baca, 
porco, carne, y cabrito. Cu carni 
cora nos no kiermen carni manera 



steak cu no a wordo cushina ful 
bon. Cu carni cora nos kiermen 
tur sorto di carni cu di naturalesa 
tin un color cora. 

Carni procesa ta carni cu a wordo 
conserva dor di a wordo huma, 
seca, of pa medio di salo of 
substancianan di conservacion. 
Carniprocesatap.e.: Ham, bacon, 
salami, hot dog, y rookworst. 
Hamburger y carni mula ta wordo 
considera carni procesa solamente 
si nan a wordo conserva cu salo of 
substancianan kimico (cu esaki 
nos no kiermen e salo cu nos mes 
ta añadi ora di cushina, pero salo 
cu a wordo usa pa conserva e carni 
pa asina e wanta mas tempo). 

E relacion entre carni cora, carni 
procesa y cancer 

Akeda cientificamente 
demostra cu 
comemento 
di hopi carni 
corapor causa 
cancerditripa. 
Un posibel 
splicacion 


p’e relacion aki ta cu e 
heemijzer, un sorto di hero 
cu ta duna carni cora su 
color, por causa daño na 
tripa. 

Estudionan ta mustra 
tambe cu hende cu ta come 
hopi carni cora mayoria 
bes ta come poco alimento 
vegetal. Asina nan no ta 
probecha di e beneficionan 
di alimento vegetal ora 
ta trata di prevencion di 

cancer. 

Estudionan cientifico ta mustra 
cu comemento di carni procesa 
tambe por causa cancer di tripa. 
Ora cu carni wordo conserva 
dor di wordo huma, seca of pa 
medio di salo of substancianan di 
conservacion, esaki por conduci 
na e formacion di substancianan 
carcinogenico. 

E substancianan aki por causa 
daño den nos curpa y asina causa 
cancer. 

E recomendacion tocante carni 
cora 

Carni cora ta contene substancia 
di nutricion saludabel manera 
proteina, hero y zink. Carni cora 
ta forma parti di un patrono di 
alimentacion saludabel. 

Pero nos no tin mester di come carni 
cora tur dia. Limita comemento di 
carni cora te no mas di 500 gram 
(peso despues di preparacion, e 
peso di carni curu ta mas of menos 
700-750 gram) pa siman. 


Estudionan ta mustra cu bou di 
e limite di 500 gram pa siman 
nos riesgo pa haya cancer di tripa 
no ta wordo afecta di manera 
importante. Pero comemento 
regularmente di mas di 500 gram 
pa siman si ta hisa e riesgo aki. 

E recomendacion tocante carni 
procesa 

Ta consehabel pa evita di come 
carni procesa. Ora ta trata di 
carni procesa cientificonan no a 
identifica un cantidad di consumo 
cu no ta hisa e riesgo pa haya 
cancer di tripa. Si bo kier come 
carni, scoge p’e sorto no procesa, 
pues carni cora (carni fresco). 

Consehonan pa come menos 
carni: 

Come un par di biaha pa siman 
galiña of pisca en bes di carni. Na 
Aruba nos tin e bendicion di por 
come hopi sorto di pisca fresco. 
Purba tambe pa re-emplasa carni 
den un receta cu otro alimento. 
P.e., reemplasa carni mula den 
bo saus di spaghetti cu pisca, 
berdura of legumbre. Tambe bo 
por cushina e receta cu mitar di 
e cantidad di carni y añadi mas 
berdura of legumbre. 
Re-emplasa carni procesa cu 
alternativanan mas saludabel. 
Scoge pa traha bo sandwich cu 
galiña, keeshi (cu menos vet) of 
pisca (p.e. tuna) en bes di ham, 
salami of worst. 

Pa mas informacion bishita nos 
FaceBook Koningin Wilhelmina 
Fonds Aruba of nos website www. 
koninginwilhelminafonds. com 
Tambe bo por bishita nos 
Centro di Informacion situa den 
Spinozastraat 9, net patras di 
Watertoren na Playa of bel nos na 
582-0412. 

GRAN SUBASTA 


Dl ARTE NA 
BENEFICIO Dl 
CAS Dl CULTURA 
30 Dl OCTOBER 
8PM 


Subasta silencioso di arte pa 

cas di cultura 

Un esfuerso pa haya fondo pa por financia su masterplan arkitectonico nobo 


DEN CUADRO di Cas di Cultura su esfuerso 
pa haya fondo pa por financia su masterplan 
arkitectonico nobo, un grupo grandi di 
artistanan visual a contribui n’e centro cultural 
cu un di nan obranan. 

Tur obra ta cuadra y banda di cu nan ta di 
calidad halto, tur ta unico. Artistanan cu a 
contribui ta Alfonso di Windt, Nigel Matthew, 
Grace Ashruf, Edith de Vogel, Frank Croes, 
Desiree Sporkslede, Kien Lie Kwie, Elvis 
Tromp, Harold Bronswinkel, Mo Mohammed, 
Efraim Britten, Jeanne Ecury, Edmond 
Tujeehut, Gyzah, Eduaro Valbuena, Michiko 
Takatsu, Quake/Reginald de Palm, Anita 
Hugen, Miriam de L’isle, Vanessa Paulina, 
Irene Peterson, Armando Goedgedrag, Stan 
Kuiperi y Elisa Lejuez. 

Esnan cu a organisa e expo y subasta aki pa 


Cas di Cultura t’e team di artista di Rastro cu ta 
Edmond Tujeehut, Frank Croes y Elvis Tromp, 
cual Cas di Cultura ta gradici di curason. Tur 
fondo recauda ta bai na Cas di Cultura su plan 
cual mester afls. 150.000,- pa realise. 

E resultado di e masterplan aki ta cu lo bira 
visibel con Cas di Cultura lo mustra renova, lo 
tin inclui detayesnan di costonan di tecnicanan 
y tambe forma y materialnan di trabou/ 
construccion cu mester atene na dje segun 
expertonan den construccion y diseño di teatro 
di Theateradvies BV. 

Tambe lo inclui un estimacion di e costo total 
di e renovacion. E diseño tambe lo materialisa 
cu apoyo di un arkitecto local cu lo ser escogi 
a base di un “prijsvraag”. Despues lo tin mas 
infomacion tocante e procedura aki. 


Bira doño di un obra di arte unico, pa bo cas 
of bo negoshi. No perde e oportunidad aki, 
mientras bo ta apoya na un Cas di Cultura 
modernisa y optimalisa. 

E “silent bidding” a cuminsa caba. 

Diabiema anochi ta cuminsa 8’or pm cu e ronde 
final di “bidding” cu lo dura mas o menos 75 
minuut. Lo termina anunciando e bidnan mas 
halto di cada obra y lo palabra cu e cumprado 
tocante e pago. Tin posibilidad di lay-away 
tambe, maximo tres luna di pago, cu ta duna 
mas chens di por participa. Entrada ta gratis y 
tin biña ta cortesia di Aruba Trading Co. 

Ta yama tur amante y coleccionista di arte 
pa presencia y participa n’e subasta aki. Mas 
informacion por mira riba Facebook di Cas di 
Cultura. 





























DIAHUEBS mainta a tuma luga entrega 
oficial di e proyecto n’e beach di Arashi. Esaki 
ta un proyecto den cuadro di mehoracion di 
Producto Aruba cu enfoke riba mehoracion 
di nos beachnan. Arashi awor ta conta cu 
un facilidad nobo cu lo por brinda servicio 
n’e usuarionan di beach cu baño publico, 
douche y te hasta un kiosco cu ta bay ofrece 
e oportunidad pa cumpra bebida y cuminda. 
A percura tambe pa un capa nobo di santo 
blanco riba henter e beach. E proyecto a 
inclui tambe un espacio pa warda e stoelnan 
cu actualmente ta ubica rib’e santo bunita di 
Arashi. Un aspecto unico t’e rampa pa facilita 
e personanan cu limitacion fisico. 

Awor nan por yega mas cerca pa disfruta di 
nos dushi lama. E rampa ta yega na un palapa 
pa complementa nan experiencia di e Arashi 
nobo. 

Un inversion di casi 700 mil florin financia p’e 
fondo di TPEF. Minister Otmar Oduber tabata 
tin palabra di gratitud n’e contratista cu tabata 
encarga cu e proyecto cual a haci un tremendo 


trabou y DOW cu tambe ta envolvi cu varios 
proyecto pa mehoracion di Producto Aruba. 
“Awor Aruba ta gosa di un Arashi cu un imagen 
mas organisa” e mandatario ta comenta y ta 
sigui bisa: 

“Nos kier evita beachnan cu yen di stoelnan 
banda di otro cu parasolnan. Nos ta percura 
pa beachnan di un calidad hopi halto.” E meta 
principal ta pa baha e presion di e turistanan 
crucero cu ta haci uzo di e beachnan na 
Palm Beach pa motibo di e facilidadnan, 
haciendo uzo di e areanan dilanti e hotelnan 
asina congestiona creando situacionnan 
desagradabel. Den e proyecto aki a percura 
un cantidad di palapa adicional pa cumpli 
cu e demanda di e cantidad di usuarionan y 
turistanan di nos barconan crucero. 

Sr. Oduber ta comenta: “Awe ta entrega oficial 
di Arashi y dentro di poco nos lo ricibi tambe e 
proyecto di Nikki Beach cu tambe ta bin cu su 
kiosco, facilidadnan, mehoracion di e calidad 
di awa di lama y espacio di parkeo. 


Un otro proyecto grandi den mehoracion di 
calidad. Asina cu esaki tuma luga nos ta sigui 
cu e proyecto n’e beach ubica na Zeewijk.” E 
prome proyecto tabata esun na Baby Beach 
cu tambe a conoce cambionan drastico. Kier 
mehora e calidad di Eagle Beach tambe. 

“E aña aki ainda kier inicia cu e prome 2 
kiosconan di 5 den total riba henter e area 
di Eagle Beach pa por brinda servicio. Kier 
acelera e proceso pa por cumpli cu e demanda 
di e cantidad grandi di bishitantenan cu nos ta 
spera di barconan crucero pa aña 2016.” 

Di e forma aki ta percura cu tin facilidadnan 
disponibel pa usuarionan, brindando diferente 
beach como opcion, evitando e congestion den 
e area di hotelnan. E a crea e oportunidad p’e 
tour busnan pa bin cu nan clientenan y reparti 
nan n’e diferente beachnan unda lo tin baño 
disponibel cu nan lo por fresca prome cu subi 
nan barco bek di crucero. 

Aruba awor por ta orguyoso di e cantidad di 
opcion di beachnan, cu un calidad hopi halto 
y cu facilidadnan unico pa su usuarionan. 

Show 

espectacular di e 
obra Yakanuko 
di autor Curt 
Fortin y ilustrado 
Nick van Leent 


DEN CUADRO di Festival di Buki pa Mucha 2015, 
Biblioteca Nacional Aruba en cooperacion cu Cas di 
Cultura ta presenta un show cu diferente autor cu ta 
participa na Festival di Buki pa Mucha, diadomingo 1 di 
november, na Cas di Cultura di 4or y mey pa 7or y mey. 
Esaki ta un regalo p’e muchanan di Aruba y entrada ta 
completamente gratis. Tur esnan interesa pa ta parti di e 
show aki por pasa busca carchi di entrada na Biblioteca 
Nacional Aruba (G. Madurostraat) durante henter dia. 

Alabes kier haci un invitacion na un y tur pa ta presente 
n’e apertura (diabierna 30 di october) di e Festival di 
Buki pa Mucha di 5:00-8:00 p.m. cu lo tuma luga patras 
di edificio di Biblioteca Nacional Aruba na George 
Madurostraat 13. Como invitado special Curt Fortin, 
autor di e buki Een Reu... reu... reuzenslang! Un Co... 
co... colebra grandi! cu t’e regalo di siman di buki di 
e aña aki. Curt Fortin t’e orguyo di Aruba y ta conoci 
na Hulanda den diferente pelicula y serie di television 
HoelaHoep. E show cu Curt Fortin lo presenta ta basa 
riba su obra Yakanuko. Nos lo combina e atardi aki cu 
diferente otro artista/autor cu ta participa na Festival 
di Buki pa Mucha e aña aki. Bini uno bini tur pa keda 
inspira pa sigui lesa. 



9 V89491 T 7«0Jir 


'Helpi Helpi’, roept Caracara. Ra, ra, ra, wat zou er aan de hand zijn 
’op het eltand? 

De Caracara is toch noort bang? En uiie gaat de Caracara helpen? 


In dit kleurige prentenboek u>orden de kinderen meegenomen door een 
uerhaal dat vertelf over de rvatuur van Aruba, een veel te grote slang en 
hoe de dicrcn daar samen een oplossing voor bedenken. 


Een heerlijk boek om voor te lezen en te genieten van hef verhaal en 
de ilustraties. 


■yuda mi! Yuda mii’, UJarauiara ta grita. Ra, ra, ra kico lo ta pasando riba e 
isla. E Wákauiara nunca lin miedo toch? V bn ta bay yuda e Warauiara? 

E buki di plachi colorido aki ta hiba e muchanan den un storia cu ta conta 
di e rvaturalesa di Aruba, un colebra demasiado grandi y con e bestianan 
hunto ta pensa un soluckm. 

Un dushi buki pa lesa hunto y disfruta di e storia y Sustracionnan. 


www.levcndiguilgever.nt 

www.bibliotccanocional.3w 



Tercer International 
IStore Aruba Run 


Lo haci donacion na Fundacion 'Helping Hands' 


ISTORE ARUBA conhuntamente cu A.D.R.A 
(All Distance Runners Aruba) ta orguyoso di por 
anuncia e di tercer International iStore Aruba 
Run. E careda tin dos categoria, e asina yama “pro 
run” di 10 kilometer y tambe por participa pa’un 5 
Kilometer walk/ run cual ta cuminsa y caba dilanti 
iStore Aruba situa riba caminda grandi di Ponton. 
Esaki lo tuma lugar diadomingo 15 november, 
2015 cual lo cuminsa exactamente 6or di mainta. 
Por inscribi p’e careda aki na iStore Aruba entre 9or 


di mainta pa 6or di atardi di dialuna pa diasabra of 
na oficina di iBISA. Contribution p’e careda aki ta 
Awg.25,-cual ta inclui un dri fit shirt y refrescante 
nan durante y despues di careda y alabes p’esun 
nan cu ta participando den e “fun run” lo tin 
oportunidad di gana premionan fenomenal. 
Tambe nos kier a informa cu cada inscripcion un 
parti di esaki lo bay pa un bon causa. E Fundacion 
“Helping Hands”.Pa mas informacion por tuma 
contacto libremente cu nos na 588.2167. 


Ladronnan 
tn ranca 
tubonan di 
koper 


POLIS a bay diaranson 
02.59, den Schotlandstraat 
pa un caso sospechoso. Eynan 
e patruya di Smart System 
a bisa cu suspuestamente 
ladronnan a ranca e tubonan 
di koper, como cu tin un 
plas di awa masha grandi 
para. W.E.B. a wordo poni 
na haltura. 

Stichting Marlins 
Sport Aruba ta 
anuncia su di tres 
fundraising ball 


STICHTING Marlins Sport Aruba ta 
organizando su di tres fundraising ball p’asina 
sigui traha riba e proyecto ‘Baseball Village’. 
Den 7 aña cu Stichting Marlins Sport Aruba 
ta existi, e fluho di deportista a crece den un 
forma explosivo di apenas 30 pa mas cu 165 
entre mucha, hoben y adulto cu ta practica 
deporte di baseball. 

Cu e crecemento aki ta imposibel acomoda tur 
pelotero riba un solo tereno. Na 2012, e tereno 


situa na Saliña Serca 
a wordo oficialmente 
otorga y traspasa na 
Stichting Marlins 
Sport Aruba y asina 
bestuur por a cuminsa 
planea loke lo bira 
un proyecto cu lo ta 
unico aki na Aruba 
den su concepto. 

E proyecto di ‘Baseball 
Village’ ta consisti di 4 veld di baseball. E 
compleho aki lo ta uno moderno p’asina por 
brinda e hungadornan un facilidad di nivel cu 
lo sigui atrae e deportistanan pa keda practica 
e deporte di baseball. 

Recientemente na juni 2015 a inaugura e 
prome veld oficial di e Baseball Village cu t’e 
veld pa categoria 5/6 y 7/8. Y awor lo sigui pa 
e di dos veld di Little League p’e categoria 9 
aña bay ‘riba. Pa genera e fondonan necesario 


pa realisa e proyecto aki cu ta uno bastante 
ambicioso y sin laga afo uno cu un costo halto, 
Stichting Marlins Sport Aruba ta haci diferente 
actividad pa recauda fondo. 

Un di e actvidadnan mas grandi cual pa di tres 
biaha ta keda organisa t’e Fundraising Ball. 

E fiesta aki lo ta diasabra dia 28 di november 
2015, di 9’or di anochi te cu 3’or di marduga, 
den The New China Club patras di Super Food. 
P’e anochi aki e musica lo ta na encargo di e dos 
bandanan di momento cu ta Buleria y T sunami. 
Pa carchi por contact cualkier mayor di e 
muchanan di Marlins. Tambe por message nos 
ribawww.facebook.com/marlinsaruba. Nos ta 
deliver bo caarchinan. Bar y cushina lo ta den 
man di e organizacion mes y lo ta bon surti y 
na prijs atractivo. 

Stichting Marlins Sport Aruba ta invita pueblo 
pa coopera cu e actividad aki p’asina por sigui 
traha pa nos futuro generacion den baseball. 

Dianan 27 , 28 y 29 di november proximo 

Joe Laveist 
Sport Park cu 
## AII Star Game" 


COMISION re-apertura Joe Laveist Sport Park hunto cu 
Aruba Sport Unie (ASU) a anuncia re-apertura di Joe Laveist 
Sport Park dianan 27,28 y 29 di november proximo cu diferente 
actividad y evento. Dia 27 di november e apertura oficial di e 
facilidadnan ta tuma lugar. Tico Lesire a menciona diferente 
evento di Baseball, Beach Volleyball & Beach Tennis, Domino y 
entretenimento en bibo. Lo tin diferente premio durante e dia aki 
pa celebra reapertura di e compleho deportivo. For di 8 deporte 
participando, 3 lo ta internacional incluyendo encuentronan 
entre Corsou yAruba. Den baseball, lo tey Wild Cats di Corsou, 
mientras cu pa Beach Volleyball lo tin 3 team masculino cu lo 
midi forsa cu e atletanan di Aruba. 

Rhadames Dijkhoff, kende a lanta na San Nicolas y den 
becindario di e Sportpark a hunga como mucha hopi biaha riba 
e veld na Joe Laveist Sport Park, t’e deportista cu ta encarga pa 
organisa e All Star Game hunto cu Antonio “Joselito” Albertsz 
di “Celebrity Baseball Madness”. E evento tin un impacto hopi 
grandi, e All Star Game, ta invitando streanan di baseball di 
Major League “MLB” pa hunga un wega amistoso contra un team 
di hobennan Arubano cu ta destacando den e deporte. 

Esnan cu lo ta presente t’e tres rumannan Molina, Yadier Molina 
catcher originalmente di Puerto Rico, cu ta hunga cu St. Louis 
Cardinals, Jose Molina di Tampa Bays Rays y Bengie Molina ex 
hungado di Los Angeles Angels. 

Tambe lo ta na Aruba p’e All Star Game,Vladimier Guerrero, 
ex hungador di Los Angeles Angels, Vladimier Guerrero Jr., ta 
un Canades Dominicano cu recientemente a firma cu Toronto 
Blue Jays, Melvin Mora, Venezolano, ex hungador di Baltimore 
Orioles, Magglio Ordonez, Venezolano, exhungador di Tigers, 
Pedro Strop, Hulandes, hungador di Chicago Cubs y ex hungador 
di Orioles 10. Fransisco Liriano, Dominicano, hungado di 
Pittsburg Pirates y Juan Uribe di New York Mets. 



Joe Laveist Sport Park tin luznan nobo, tribuna y daknan di 
tribuna nobo, un score board moderno cu ta traha cu “remote 
control”, facilidadnan pa reporteronan transmiti wega, un veld 
completamente renoba y un “zandbak” pa haci e deportenan di 
beach, manera beach volleyball. E di tres fase di e renobacion 
y expansion di Joe Laveist Sport Park ta ensera construccion di 
dos sala grandi pa “indoor sports facilities”, manera taekwondo, 
basketball, karate, boxeo, etc. 

Despues di su apertura oficial Joe Laveist Sport Park ta bek na 
disposicion di San Nicolas y e comunidad di Aruba en general. 
Hinca e fecha den bo agenda, e invitacion sigur ta pa un y tur 
en special e hubentud pa bin disfruta di deporte cu lo inicia cu 
e re-apertura dia 27, 28 di november e MLB all Stars Game y 
diferente wega dia 29 di november. “Take me back to the Ball 
Game!” 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


Cerca señor mi ta na pas manera un jui cerca su 
mama-Salmo 131 


Cu inmenso tristesa na nos curason, conforme cu 
boluntad di Dios nos ta anuncia fayecimento 
cristianamente di nos mama, wela, bisawela, 
ruman, tanta, cunja, comer y amiga stima: 



Sra. Theresita Lopez 

Na nomber di su; 

Mayornan: tSr. Juan Lopez y tSra. Rosa De Lima 

Lopez-Franken 

Juinan: Glenda Lopez y famia 

Maria Lopezyfamia 
Milluska Lopezyfamia 
Anuska Lopez 
Jorge Lopezyfamia 
Nieto/Nietanan: Glendeline Maduro 

Randolf Maduro 
Brendan Peña 
Luis Kwidama 
Jonathan Kwidama 
Arlyn Lopez 
Arlen Lopez 
George Lopez 

Bisa Nieto: Ivan Croes 

Jui di criansa: Rolando Flanegin 

Rumannan: tJuan (Jendi) Lopez y famia 

tJose Lopezfamia 
Rosa Maria y tJozefTromp y famia 
Arinda Lopezyfamia 
tJuanita y Freddy Schoop y famia 
Juancito y Helen Lopez y famia na 
Hulanda 

tEloy Lopezyfamia 

Famianan; Lopez, Franken, Maduro, Peña, Kwidama, 
Croes,Tromp, Robert, Schoop, Desbarida, Wanga, 
Holsman, Sinisterra, Flanegin 

Tanta y Omonan, Swa y Cunjanan, Sobrino y 
Sobrinanan, Primo y Primanan, Comer y Compernan, 
Ihanan, Amigo y Amiganan, Bisinjanan y demas famia y 
conocir nan na Aruba, Hulanda, USA y Venezuela 

Despensa nos sin den nos tristesa nos por a lubida 
algunfamia 

Adres pa condolencia Aurora Funeral Home & 
Crematory dialuna 2 di November 2015 

Acto di entiero ta tuma lugar diamars 3 di November 
2015. E restonan mortal lo ta reposa for di 2or te 4or 
atardi na Aurora Funeral Home & Crematory 
Despues ta hiba nos defunto stima na su ultimo lugar 
di sosiego na Santana Central na Sabana Basora 

NOSTA LAMENTA CU DESPUES Dl ENTIERO NOS NOTA 
RICIBI BISHITA Dl CONDOLENCIA NA KAS 






Ainrora 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 


Ta anuncia fayecimento di: 



Sra Eulalia Angela 

Mihor conoci como: "Elia" 

*12-02-1936 - +27-10-2015 
Viuda di NicolaasThijsen"Esie" 

Na nomber di su: 

Yiunan: Nicolaas (Juni) Thijsen y Cherly 

Toppenberg 
Lydia y Rolando Rasmijn 

Nietonan: AbileneThijsen y Carlton Croes 

NickThijsen 
BjórnThijsen 

Ludwig Rasmijn y Gianni Curiel 

(Hulanda) 

Stephanie Rasmijn 
Jermain Rasmijn 
Elaine Hoeky famia 

Rumannan: Eda y Alberto Croesy famia 

tReinaldo y TBetty Angela y famia 

(Canada) 

tSira Angela 

Betty y +Ale Harms y famia 
Edwin y Hendrika Angela y famia 
Corina y TWachi Erasmus y famia 
(Hulanda) 

Pedro y Felia Angela y famia 

Sobrino y sobrinanan:Tico y Jetta, Rosie y Detty, 
Sandra,Tony y Sandy, Vanca, Elly y Renee, Abbi y 
Leticia, Mariana y Jorge, Edward, Vannesa y Arien, 
Angelo y Liana, Andre y Wendy 

Swa y cuñanan: Ines y tOsbaldo Croes y famia 
Frida y tFredy Laurens y famia 
+Rubi y Olga Thijsen y famia 
Eva y Mario Tromp y famia 
Thelma Thijsen y famia (Hulanda) 
Jani y Jacintha Thijsen y famia 
Mica Thijsen y famia 

Tanta y omo grandi: Maria Refunjol 
Lee Angela 

Bisiña y amiganan: famia Bisslik (Zeerover), famia 
Yarzagaray,famia Kelly, Silvia Diaz 

Famia: Angela,Thijsen, Herms, Rasmijn,Toppenberg, 
Croes, Williams, Harms, Marin, Erasmus, Flanegin, 
Laurens, Peña,Trimon, de Kort, Refunjol, Farro 


Ta invita pa e acto di entiero cual lo tuma lugar 
diasabra 31 di october 2015 na Aurora Funeral Home di 
2'or pa 4'or di atardi, despues lo Sali pa Santana catolico 
na Savaneta. 


Adres pa condolencia: Aurora Funeral Home, diabierna 
30 di october 2015 di 7'or pa 9'or di anochi. 

Enbez di flor of krans un donashon pa Fundacion 
Edmond Harms lo ta altamente aprecia. 





Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


"Señor ta mi wardador, mi n'tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haya forsa". 

Salmo: 23 


Cu inmenso tristeza na nos curason, nos ta 
anuncia fayecimento di: 



Elizabeth Petrocchi-Donata 

Mihor conoci como"Mama Chichi" 

Sunrise 19-11-1928- Sunset 21 -10-2015 

Na nomberdi su 

Yiunan stima: Gloria y Rmeo Odubery yiunan 

tBuchi y Petra Petrocchi-Brete y 
yiunan 

Ika Petrocchi yyiu 

tGiovanny Petrocchi 

Betty Wernet y Boei Paesch y yiunan 

Tutty y Dulfo Geerman y yiunan 

Vito y Nadine Petrocchi-Vidal y 

yiunan 

Manera su yiunan stima: Lena y Martin farro 
Richard kelly 

Rumannan stima: Johannes y Catarina Donata y 
yiunan 

Sra.viuda. Lucia Maduro y yiunan 
Jose Donatayyiunan 
Baby y Coby Geerman y yiunan 
Sra.viuda.Veronica DuBois 
Simon Donata y Ria Kok 
Crecencio y Tini Donata 

Nieta y nietonan stima: Gregory, Elton, Lillian, 

Lisette, Giovabby, Lito, Cathey, Leomar, Miranda, Edje, 
MichelleyArmando 

Bisanieta y Bisanietonan, Subrina y subrinonan, Comer 
y Compernan, Ihanan, Primo y Primanan, su Ayudan- 
tenan y Compañeranan di Hope, su grupo di Oracion, 
tur su bon bisiñanan di Companashi y demas famia: 
Petrocchi, Donata, Oduber, Brete, Farro, Winterdaal, 
Wernet, Geerman, Wathey, Vidal, Salome, Hardeveld, 
Korsen, Ras, Wolf, Quandus, Kelly, v/d Biezen, Le Griel, 
Maduro, Hoevertsz. 

Ta invita pa e acto di entiero cu lo tuma lugar diabierna 
30 di october 2015 na Aurora Funeral Home di 2'or pa 
4'or di atardi, despues nos defunto stima lo sali pa 
santana Catholico di Playa. 

Adres pa condolencia: Aurora Funeral Home, diahuebs 
29 oktober 2015 di 7'or pa 9'or di anochi. 

Despensa nos si den nos dolor nos por a lubida algun 
famia. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 



Cu profundo tristesa den nos curazon, pero 
conforme cu Dios Su santo boluntad, nos ta 
anuncia fayecimento di: 



Seferina Rosalia Boekhoudt 

"Sefe" 

*23-04-1945 -129-10-2015 
Acto di entiero lo wordo anuncia despues 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 

"Señor ta mi wardador, mi n'tin falta di nada 
Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haya forsa". 

Salmo: 23 

Cu inmenso tristesa den nos curazon, pero 
conforme cu e boluntad di Dios nos ta anuncia 
fayecimento di: 




Theresita Figaroa-Farro 

*13-11-1933 - 129-10-2015 
Acto di entiero lo wordo anuncia despues. 


Playoff Heineken final 
di Aruba Softball Bond 

Aruba Bank Lady Tigers vs Eagles lo wordo pasa 
riba live streaming diabierna awor 



PLAYOFF final di Aruba Softball bond 
entre Aruba Bank Lady Tigers y Eagles 
lo continua diabierna awor pa 8pm na 
veldnan na Pos Chiquito. E serie final di 
best out of (5) ta empata 1-1 y e ekipo cu 
gana diabierna lo hiba un ventaha y lo ta 
mas serca di e titulo. 

Aruba Softball Bond sinembargo ta 
keda inverti den deporte y diabierna 


awor pa promer biaha e wega aki 
lo wordo pasa via live streaming 
pa henter mundo. Aruba Softball 
Bond ya caba a manda e link pa ISF 
(WBSC Softball Division) kendenan 
a comparti e link aki cu 140 pais 
miembro rond mundo kendenan lo 
tin acceso pa por mira e wega aki. 
Sigur esaki ta un inversion na bienestar di 
deporte pero tambe na bienestar di henter 
pais Aruba. Softball marchando padilanti. 
Aruba Softball Bond ta contento di por 
hiba su producto pa un otro nivel. Ta 
di spera cu nos atletanan por brinda un 
maximo nivel di softball deportivamente 
diabierna awor. Pabien n’e deporte di 
softball. Softball den pleno desaroyo. 


Mi a lucha e bon lucha, mi a termina mi careda, mi a warda mi fe. Awor ta 
warda pa mi e corona di Husicia, cua Señor e Hues husto lo dunami. 

(2 Timoteo 4:7) 

Cu profundo tristeza den nos curazon, pero conforme cu Dios Su 
santo boluntad, nos ta anuncia e partida for di e mundo aki 
pa e lugar celestial di nos ser stima: 


Vilma Aurora Croes 

Na nomber di su: 


Yiunan: Armand Figaroa y Aimee Rasmijn 
Joshua Figaroa y Louan Paesch 

Mama: + Aurora Croes 
Tata: Eloy Croes 

Rumannan: 

Sandra Croes y Urbino Ras y yiunan 
Humphrey Croes y Jacqueline y yiunan 
Marion Croes y companje y yiunan 

Ihanan: Gislane Ras 

Reynout v/Geel 

Caregiver: Glenda Henricus 

Tanta y Omonan, Primo y Primanan, 

Amigonan y su bon amiganan, 

Su rumannan stima di Ielesia ai Cristo 
Su bisiñanan, Famia na Hulanda 
Figaroa, Croes, Ras, Erasmus, Tromp, 

Werleman, Caster, Maduro 

Acto di entiero: Diabierna 30 di october. 

Lugar: Iglesia di Cristo,Tamarijn 53 

Ora: 9’or pa 11 ’or am. 

Serbishi: 10’oram 

Santana na Sabana Basora: 1 l’or am 

Enbes di krans of flor un donacion na Koningin Wilhelmina 
Fonds lo ta altamente aprecia. Un fundacion cu semper a 
duna Vilma tur loque e tawata tin mester. 

Si den nos tristesa nos por a lubida un of otro famia, nos ta 
pidi disculpa. Nos ta lamenta cu despues di entiero nos no 
por ricibi bishita na cas. 
























